Tourism | Mihaaru\nތައިލެންޑްގެ މި ތަޖުރިބާ ރާއްޖެ އަށް ވެސް މުހިންމު\nތައިލެންޑްގައި ބޮޑެތި ގާތަކާ އެކު ހެދިފައި ހުންނަ ކުދިކުދި ރަށްތައް ފެނިފައި ޓޫރިސްޓުން ހައިރާންވެ އެވެ. އެތަނުގެ ކަނޑު އަޑީގެ ދިރުންތަކުން އެ މީހުންނަށް ގެނެސްދެނީ އިތުރު އުފަލެކެވެ. ތައިލެންޑަށް ދާ ގިނަ ޓޫރިސްޓުންނަށް އެގައުމުގެ ޖަޒީރާ ރަށްތަކާއި ކަނޑުތަކާއި ފަރުތައް ވަރަށް މުހިންމެވެ.\nމިދިޔަ މަހު ޓޫރިސްޓުން އައި އަދަދަށް ދަށްވުމެއް\nމިދިޔަ މަހު ރާއްޖެ އަށް ޒިޔާރަތް ކުރި ޓޫރިސްޓުންގެ އަދަދު މިދިޔަ އަހަރުގެ އެ މުއްދަތާ އަޅާބަލާއިރު، 0.1 ޕަސެންޓް ދަށަށް ގޮސްފައިވާ ކަމަށް ޓޫރިޒަމް މިނިސްޓްރީން މިއަދު ބުނެފި އެވެ.\n360 ޑިގްރީގެ ޗާޓު ހެދުމުގެ އެއްބަސްވުން އުވާލައިފި\nރާއްޖޭގެ ހިތްގައިމުކަން ފެންނަ ގޮތަށް 360 ޑިގްރީގެ ޗާޓެއް ހަދަން އިންޑޮނީޝިއާގެ ޕީޓީ ގެކޯ ޑިޖިޓަލްއާ އެކު އެމްއެމްޕީއާރުސީން މިދިޔަ ޑިސެންބަރު މަހު ސޮއިކުރި އެއްބަސްވުން އުވާލައިފި...\nޓޫރިޒަމަށް ނޭދެވޭ އަސަރެއް ކޮށްފާނެ: ފިޗް\nމިދިޔަ ފެބްރުއަރީ މަހުގެ ފަސް ވަނަ ދުވަހުގެ ރޭ ރައީސް އަބްދުﷲ ޔާމީން އިއުލާން ކުރެއްވި ކުއްލި ނުރައްކަލުގެ ހާލަތުގެ ސަބަބުން ރާއްޖޭގެ ޓޫރިޒަމް އިންޑަސްޓްރީ އަށް "ޑިލޭ އިންޕެކްޓް"...\nވޯލްޑްކަޕާ ދިމާކޮށް ރަޝިޔާގައި ރާއްޖެ އިސްތިހާރު ކުރަނީ\nއަންނަ ޖޫން މަހު 14 ގައި ރަޝިޔާގައި ފަށާ މި އަހަރުގެ ވޯލްޑް ކަޕާ ދިމާކޮށް، އެ ގައުމުގައި ރާއްޖެ އިސްތިހާރު ކުރުމަށް ބޭރުގެ ކުންފުންޏަކާ ހަވާލުކޮށްފި އެވެ.\nހަ ރިސޯޓެއް ގުޅިގެން ބ. އަތޮޅު ޕްރޮމޯޓް ކުރަނީ\nމި އަހަރުގެ ހޫނު މޫސުމާ ދިމާކޮށް، ބ. އަތޮޅު ޕްރޮމޯޓް ކުރުމުގެ މަސައްކަތް ފަށަން އެ އަތޮޅުގެ ހަ ރިސޯޓަކުން ޚާއްސަ ހަރަކާތެއް ފަށަން ތައްޔާރުވެއްޖެ އެވެ.\nގެއްލުމާއި ހަލާކު: މި ތަރައްގީގެ އަގަކީ ކޮބާ؟\nކުޅިތަކާއި ފަޅުތައް ހިއްކައިގެން ބިން ބޮޑުކުރުން ކޮންމެހެން މަޖުބޫރު ހެއްޔެވެ؟ މިހާ ގިނަ އެއާޕޯޓްތަކެއް ކޮންމެހެން ބޭނުންވޭ ހެއްޔެވެ؟ މަޝްރޫއުތައް ހިންގާ އިރު ރާއްޖޭގެ ނާޒުކު ވެއްޓަށް ބަލައިލަނީ ކިހާ ވަރަކަށް ހެއްޔެވެ؟ މިއީ ތިމާވެއްޓަށް ލޯބިކުރާ އަދި އެ ދާއިރާގައި ހަރަކާތްތެރިވާ ދިވެހިން މި ވަގުތު ކެނޑިނޭޅި ކުރަމުން އަންނަ...\nބޭންކުތަކުން ދޫކުރި ލޯނުގެ އަދަދު 15 ޕަސެންޓް އިތުރު\nޓޫރިޒަމް ދާއިރާގެ އެކި މަޝްރޫއުތަކަށް ދޫކުރި ލޯނުތަކާ އެކު މިދިޔަ އަހަރު ބޭންކުތަކުން ދޫކުރި ލޯނުގެ އަދަދު 15 ޕަސެންޓް އިތުރުވެއްޖެ އެވެ.\nMay 09, 2018 30\nއެމްޓީޑީސީ އަށް މިދިޔަ އަހަރު ގެއްލުން\nއެމްޓީޑީސީގެ މިދިޔަ އަހަރުގެ އާމްދަނީ 26 ޕަސެންޓް ދަށްވެ، 40،941 ޑޮލަރު (631،310ރ)ގެ ގެއްލުމަކާ ކުރިމަތިލާން ޖެހިއްޖެ އެވެ.\nވަރަށް އުފާވެއްޖެ، މިއީ ފެށުމެއް: އެމްޔޫ މަނިކު\nޓޫރިޒަމް ދާއިރާއަށް ވެސް ބޭނުންވަނީ ތަމްރީން ލިބިފައި ތިބި ޒުވާނުން ކަމަށް، ޔުނިވާސަލް އެންޓަޕްރައިސަސްގެ ޗެއާމަން މުހައްމަދު އުމަރު މަނިކު މިއަދު ވިދާޅުވެއްޖެ އެވެ.\nMay 08, 2018 12\nޓޫރިޒަމަށް ބޮޑެތި ނަންތަކާއި އާ ރިސޯޓްތަކެއް\nޖޭ ޑަބްލިއު މެރިއޮޓާއި ހިލްޓަންގެ ވާލްޑޮފް އެސްޓޯރިއާ ހާޑްރޮކް ފަދަ ނަންތަކަކީ ދުނިޔޭގެ އެންމެ މަޝްހޫރު އަދި އެންމެ ބޮޑެތި ހޮޓެލް ބްރޭންޑްތަކެވެ. ޓޫރިޒަމްގެ މަޝްހޫރު މަންޒިލެއް...\nޓޫރިޒަމުން މިދިޔަ އަހަރު 2.7 ބިލިއަން ޑޮލަރު ލިބުނު\nޓޫރިޒަމް ދާއިރާ އިން މިދިޔަ އަހަރު އާމްދަނީގެ ގޮތުގައި 2.7 ބިލިއަން ޑޮލަރު (41.6 ބިލިއަން ރުފިޔާ) ލިބިފައިވާ ކަމަށް މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ބުނެފި އެވެ.\nMay 01, 2018 26\nއެންމެ ބޮޑު ސާވިސާ ޗާޖެއް ރަންދެލީގެ މުވައްޒަފުންނަށް\nސާވިސް ޗާޖުގެ ގޮތުގައި ޝެވަލް ބްލޮންކް ރަންދެލި ރިސޯޓުގެ ކޮންމެ މުވައްޒަފަކަށް މިދިޔަ މަހު 1608.5 ޑޮލަރު (24،797.6ރ.) ބަހައިފި އެވެ.\nރާއްޖެ، މުއްސަނދިންގެ ސުވަރުގެއެއްގެ ގޮތުގައި\nކްރިސްމަސް އާއި އާ އަހަރާ ދިމާކޮށް ވެލާނާ އިންޓަނޭޝަނަލް އެއާޕޯޓު (ވީއައިއޭ)ގެ ޕާކިން ޖާގަ ފުރިފައި އޮންނަނީ މުއްސަނދިން ދަތުރުކުރާ ޕްރައިވެޓް ޖެޓްތަކުންނެވެ. އެ ދުވަސްވަރު ރާއްޖޭގެ އަގު ބޮޑު ހުރިހާ ރިސޯޓުތަކެއް ވެސް އޮންނަނީ ފުރިފަ އެވެ. މިއިން އެނގެނީ އަދިވެސް މުއްސަނދިން އެންމެ ބޮޑަށް ޝައުގުވެރިވާ އެއް މަންޒިލަކީ ރާއްޖެކަމެވެ.\nމަތީ ފެންވަރު ޕްރައިވެޓް އައިލެންޑް "ކުޑަދޫ" ހުޅުވަނީ\nޅ. އަތޮޅުގައި ހަދާ މަތީ ފެންވަރުގެ ޕްރައިވެޓް އައިލެންޑް، "ކުޑަދޫ ޕްރައިވެޓް އައިލެންޑް ބައި ހުރަވަޅި" މިއަހަރު ފަހުކޮޅު ހުޅުވާ ގޮތަށް ހަމަޖައްސައިފި އެވެ.\nރ. އާރަށުގައި ހަދާ ރިސޯޓު މިއަހަރު ހުޅުވަނީ\nރ. އާރަށުގައި ސްރީލަންކާގެ އެއިޓްކެން ސްޕެންސް އިން ގާތްގަނޑަކަށް 50 މިލިއަން ޑޮލަރު (771 މިލިއަން ރުފިޔާ) ހަރަދު ކޮށްގެން ހަދާ މަތީ ފެންވަރުގެ ރިސޯޓު "ހެރިޓެންސް" ބްރޭންޑާ އެކު މި އަހަރު ފަހުކޮޅު ހުޅުވާ ގޮތަށް ހަމަޖައްސައިފި އެވެ.\nޓޫރިޒަމް ޕްރޮމޯޓްކުރަން ޕީއާރް ކުންފުންޏެއް ހޯދަނީ\nއިނގިރޭސިވިލާތާއި ޖަރުމަނުގައި ރާއްޖޭގެ ޓޫރިޒަމް ޕްރޮމޯޓްކުރަން މޯލްޑިވްސް މާކެޓިން އެންޑް ޕަބްލިކް ރިލޭޝަން ކޯޕަރޭޝަން (އެމްއެމްޕީއާރުސީ) އިން ޕީއާރު ކުންފުންޏެއް ހޯދަން...\nގާކޮށިބީގައި ހެދި ރިސޯޓު ހުޅުވައިފި\n"ފެއާމޮންޓް މޯލްޑިވްސް ސިއްރު ފެންފުށި"ގެ ނަމުގައި ށ. ގާކޮށިބީގައި ހެދި މަތީ ފެންވަރުގެ ރިސޯޓު މި މަހު ހުޅުވައިފި އެވެ.\nރާއްޖެ ބޮއިކޮޓް ކުރަން ގޮވާ މީހުންގެ މައްސަލަ ޕޮލިހަށް\nބޭރު ދުނިޔޭގައި ރާއްޖޭގެ އަގު ވައްޓާލައި، ފަތުރުވެރިން ރާއްޖެ ބޮއިކޮޓް ކުރުމަށް ގޮވާ މީހުންގެ މައްސަލަތައް ބަލައި، އެ މީހުންނާ މެދު ހަރުކަށި ފިޔަަވަޅު އެޅުމަށް އެދި ވިޔަފާރިވެރިން...\nއެނދު އިތުރުވުމާ އެކު ގޮންޖެހުންތައް ބޮޑުވާނެ\nމިއީ ޓޫރިޒަމް ދާއިރާއާ ބެހޭ ދިރާސާ ރިޕޯޓްތަކާއި ހަބަރުތައް ގެނެސްދޭ ޓީޓީޖީ އޭޝިއާގެ ނޫސްވެރިޔާ ފައިޒަލް ސަމަދު ލިޔުނު ރިޕޯޓެއްގެ ހުލާސާ ތަރުޖަމާއެކެވެ.\nއަލުވިފުށީގައި ހަދާ ރިސޯޓު އޮކްޓޯބަރު މަހު ހުޅުވަނީ\nވިޔަފާރިވެރިޔާ އަދި އެމްޑީއޭގެ ލީޑަރު އަހުމަދު ސިޔާމް މުހައްމަދުގެ ހިއްސާ އޮންނަ ސަން ސިޔާމް ކުންފުނިން ދ. އަލުވިފުށީގައި ހަދާ 125 ވިލާގެ މަތީ ފެންވަރުގެ ރިސޯޓު އަންނަ އޮކްޓޯބަރު މަހު ހުޅުވަން ނިންމައިފި އެވެ.\nއަރަބިއަން ޓްރެވަލް މާކެޓްގައި ރާއްޖެއިން ބޮޑު ވަފުދެއް\nޔުނައިޓެޑް އެރެބް އެމިރޭޓްސް (ޔޫއޭއީ)ގެ ދުބާއީގައި މިއަދު ފެށި އަރަބިއަން ޓްރެވަލް މާކެޓް (އޭޓީއެމް) ގައި ރާއްޖެ ޕްރޮމޯޓްކުރަން 68 ކުންފުންޏަކުން 128 މީހުން ހިމެނޭ ބޮޑު ވަފުދެއް...\nފުށިދިއްގާ ދިނުމުގެ އެއްބަސްވުމުގައި ސޮއިކުރަން ނުޖެހޭނެ\nއދ. ފުށިދިއްގާގައި ރިސޯޓެއް ހެދުމުގެ އެއްބަސްވުމުގައި އަމިއްލަ ފަރާތަކާ އެކު ސޮއިކުރަން ދައުލަތުގެ މައްޗަށް ސިވިލް ކޯޓުން ކުރި ހުކުމް ބާތިލްކޮށް، އެ އެއްބަސްވުމުގައި ސޮއިކުރަން...\nގެސްޓް ހައުސްތަކަށް ޗައިނާ ޓޫރިސްޓުން ހޭލުންތެރިކުރުވަނީ\nޗައިނާގެ ޓޫރިސްޓުން ރާއްޖޭގެ ގެސްޓްހައުސްތަކަށް ހޭލުންތެރި ކުރުވުމުގެ މަސައްކަތްތަކެއް ގެސްޓް ހައުސް އެސޯސިއޭޝަން މޯލްޑިވްސް އިން ޗައިނާ އެމްބަސީއާ އެކު ފަށައިފި އެވެ. މިކަމާ...\nޓޫރިސްޓް އޮކިއުޕަންސީ މަތިވެ، 73 ޕަސެންޓްގައި\nމި އަހަރުގެ މިހާތަނަށް ރާއްޖެ އަށް ޒިޔާރަތްކުރި ޓޫރިސްޓުންގެ އަދަދަށް ބަލާއިރު، އޮކިއުޕެންސީ ހުރީ 73 ޕަސެންޓްގައި ކަމަށާއި މިއީ މިދިޔަ އަހަރުގެ މި މުއްދަތާ އަޅާބަލާއިރު ލިބުނު...\nApril 19, 2018 31\nއެއާޕޯޓަކާއި ސިޓީހޮޓަލަކާއެކު ފައިނުގައި ބޮޑު މަޝްރޫއެއް\nރ. ފައިނުގައި އެއާޕޯޓަކާއި ސިޓީ ހޮޓަލަކާ އެކު ތަރައްގީގެ ބޮޑު މަޝްރޫއެއް ހިންގަން ސަރުކާރުން ނިންމައިފި އެވެ.\nދުނިޔޭގެ ސްޕާތަކުގެ އެވޯޑު ދިނުން މިފަހަރު ވޮއްމުލީގައި\nދުނިޔޭގެ ސްޕާތަކުގެ އެވޯޑު ދިނުމުގެ ރަސްމިއްޔާތު މި ފަހަރު ސެންޓް ރެޖިސް ވޮއްމުލީގައި ބާއްވަން ހަމަޖައްސައިފި އެވެ.\nރާއްޖޭގައި އިންވެސްޓްކުރެވުނީތީ ފަހުރުވެރިވަން: ހިލްޓަން\nރާއްޖެ އަކީ ދުނިޔޭގެ ކޮންމެ މީހަކު ކޮންމެހެން ވެސް ޒިޔާރަތްކޮށްލަން ޖެހޭ ގައުމެއް ކަން ދައްކައިދޭން މަސައްކަތް ކުރާ ކަމަށާއި އަދި ރާއްޖޭގައި އިންވެސްޓް ކުރެވުމަކީ ލިބުނު ފަޚުރެއް...\nޓޫރިޒަމް ދާއިރާގެ އިސްވެރިން ބައިވެރިވާ ފޯރަމް ފަށައިފި\nރާއްޖޭގެ ރިސޯޓުތަކުގެ ޖެނެރަލް މެނޭޖަރުންނާއި އިންޑަސްޓްރީގެ އިސް ބޭފުޅުންނާ އެކު ބާއްވާ އެންމެ ބޮޑު ފޯރަމް، "ހޮޓެލިއާ މޯލްޑިވްސް ޖެނެރަލް މެނޭޖަސް ފޯރަމް" ކުރުނބާ މޯލްޑިވްސްގައި...


ޖީއެމްއާރާ ގުޅޭ އެއްވެސް ކަމެއް ނުނިންމަން: ރިފްއަތު\nޖީއެމްއާރާ ގުޅޭ އެއްވެސް ކަމެއް ބަންޑާރަ ނައިބުގެ މަގާމުގައި ހުންނަވައިގެން ނިންމާފައި ނުވާނެ ކަމަށް ބަންޑާރަ ނައިބު އިބްރާހިމް ރިފްއަތު މިރޭ ވިދާޅުވެއްޖެ އެވެ.\nމީރާ މެދުވެރިކޮށް މިދިޔަ މަހު 1.4 ބިލިއަން ލިބުނު\nމިދިޔަ މަހު މޯލްޑިވްސް އިންލެެންޑް ރެވެނިއު އޮތޯރިޓީ (މީރާ) މެދުވެރިކޮށް ދައުލަަތަށް 1.4 ބިލިއަން ރުފިޔާ ލިބިއްޖެ އެވެ.\nJanuary 03, 2019 51\nރާއްޖޭގައި ވަޒީފާ އަދާކުރާ ބިދޭސީންގެ މުސާރަ އާއި އިނާޔަތްތައް ބޭންކް އެކައުންޓަށް ޖަމާ ނުކުރާ ނަމަ ކުރަންޖެހޭ ޖޫރިމަނާތައް ކުރަން ފެށުން އަނެއްކާވެސް އިތުރު ހަ މަހަށް ފަސްކޮށްފި އެވެ.\nހިލޭ ޖެހޭ ކެއުމެއް، ޚިދްމަތެއް ނުހުރެ އެވެ.\n"ނޯ ފްރީ ލަންޗް" މިއީ މަޝްހޫރު އިނގިރޭސި މުހާވިރާ ބަހެކެވެ. ހިލޭ ޖެހޭ ކެއުމެއް ނުހުންނަ ވާހަކަ އެވެ. ތިމާގެ ޖީބުން ޚަރަދު ނުކުރި ނަމަވެސް، ކޮންމެވެސް މީހެއްގެ ޖީބުން ކެއުމަށް ޚަރަދު ހިނގާނެ ވާހަކަ އެވެ. ކޮންމެ މީހަކު އަގު ދެއްކި ނަމަވެސް، ކެއްކުމަށް ބޭނުންކުރި ހަނޑުލާއި، މަހާއި، ހަވާދާއި، ތެޔޮ އަދި ފިޔާ މިރުސް ގަތުމަށް ޚަރަދު...\nމީރާ މެދުވެރިކޮށް މިދިޔަ މަހު 985 މިލިއަން ލިބިއްޖެ\nމިދިޔަ މަހު މޯލްޑިވްސް އިންލެންޑް ރެވެނިއު އޮތޯރިޓީ (މީރާ) މެދުވެރިކޮށް 985 މިލިއަން ރުފިޔާ ދައުލަތަށް ލިބިއްޖެ އެވެ.\nޕީރިއަޑް ވުމުން އަންހެނުން ބޭނުންކުރަން ޖެހޭ ޒަރޫރީ ބާވަތްތަކުގެ ޓެކްސް އުވާލުމަކީ އިސްކަން ދޭ ކަމަކަށް ވެ، ރައްޔިތުންގެ މަޖިލީހަށް ބިލަށް ހުށަހެޅުމުން ސަރުކާރަށް ޝުކުރިއްޔާ އެވެ!...\nNovember 06, 2018 18\nމީރާއިން ފައިސާ ހޯދާ އުސޫލުތަކެއް ލުއިކޮށްފި\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަށް ނުދައްކައި ހުންނަ ފައިސާ ހޯދުމުގެ ބައެއް އުސޫލުތަކަށް މިއަދު ލުއިތަކެއް ގެނެސްފި އެވެ.


Scholarship ge furusathu ithuru kuran mashvaraa kuravvaifi - vNews.mv\nސްކޮލަރޝިޕްގެ ފުރުސަތު އިތުރު ކުރަން މަޝްވަރާ ކުރައްވައިފި\nމުހައްމަދު ހަފީޒް Male' | 01 December 2021, 14:11\nމަތީ ތަޢުލީމުގެ ދާއިރާއިން ސްކޮލަރޝިޕްގެ ފުރުސަތު އިތުރު ކުރަން ނައިބު ރައީސް ފައިސަލް ނަސީމް، ދެކުނު ކޮރެއާ އިން ރާއްޖެއަށް ކަނޑައަޅުއްވާފައި ހުންނަވާ ސަފީރު ޖިއޮންގް ވޫންޖިން، އާ މިއަދު މަޝްވަރާ ކުރައްވައިފިއެވެ.\nމިއަދު މެންދުރު ކުރިން ރައީސް އޮފީހުގައި ބޭއްވި ބައްދަލުކުރެއްވުމުގައި ދެ ބޭފުޅުން ވަނީ، ދެ ގައުމުގެ ދެމެދުގައި އޮތް ޒަމާންވީ ގުޅުންތައް އިތުރަށް ބަދަހިކުރެވިގެންދާނެ ގޮތްތަކާމެދު ފުޅާ ދާއިރާއެއްގައި މަޝްވަރާ ކުރައްވާފައެވެ.\nއަންގާރަ ދުވަހަކީ، ދިވެހިރާއްޖެއާއި ދެކުނު ކޮރެޔާއާ ދެމެދު ސިޔާސީ ގުޅުން ގާއިމުކުރިތާ 54 އަހަރު ފުރުނު މުނާސަބަތުކަން ފާހަގަކުރައްވާ ވާހަކަފުޅު ދައްކަވަމުން ނައިބު ރައީސް ވަނީ ދެ ގައުމުގެ ދެމެދުގައި އޮތް ގުޅުމުގެ ތެރެއިން، ކޮވިޑް-19 ގެ ބަލިމަޑުކަމުން އަރައިގަތުމަށް ރާއްޖެއިން ކުރަމުންދާ މަސައްކަތުގައި އެ ގައުމުގެ ސަރުކާރުން ފޯރުކޮށްދީފައިވާ އެހީތެރިކަމާއި އެއްބާރުލުން ފާހަގަކުރައްވާފައެވެ.\nރައީސް އޮފީހުން ބުނީ މަތީ ތައުލީމުގެ ދާއިރާއިން ސްކޮލަރޝިޕް އަދި ބަހުގެ ދާއިރާއިން ތަމްރީނުގެ ފުރުސަތައް އިތުރުކުރުމާއި، އެކްސްޗޭންޖް ޕުރޮގުރާމުތައް އިތުރަށް ފުޅާކުރުމާ ގުޅޭގޮތުން ނައިބު ރައީސް ވަނީ މި ބައްދަލުކުރެއްވުމުގައި މަޝްވަރާކުރައްވާފައި ކަމަށެވެ.\nދެކުނު ކޮރެޔާގެ ސަފީރު ދެއްކެވި ވާހަކަފުޅުގައި، ހުސްވި ނޮވެންބަރު މަހު އިނގިރޭސި ވިލާތުގެ ގްލާޒްގޯގައި ބޭއްވި އދ.ގެ ކްލައިމެޓް ޗޭންޖް ކޮންފަރެންސް އޮފް ދަ ޕާޓީޒް (ކޮޕް26) ގައި ދިވެހިރާއްޖެއިން އަދާކޮށްފައިވާ ދައުރު ފާހަގަކުރައްވައި، އެ ކަމަށް ތަޢުރީފު ކުރައްވާފައެވެ.\nނައިބު ވިދާޅުވީ، މޫސުމަށް އަންނަމުންދާ ނޭދެވޭ ބަދަލުތަކަކީ ރާއްޖެއިން ނުހަނު ކަންބޮޑުވާ އެއް މައްސަލަ ކަމަށެވެ. މީގެ އިތުރަށް ދެ ބޭފުޅުން ވަނީ ތިމާވެށީގެ ދާއިރާއިން ދެ ޤައުމު ގުޅިގެން މަސައްކަތް ކުރުމާ މެދުވެސް މަޝްވަރާކުރައްވާފައެވެ.\nދިވެހިރާއްޖެއާއި ދެކުނު ކޮރެޔާއާ ދެމެދު ސިޔާސީ ގުޅުން ޤާއިމުކޮށްފައި ވަނީ 1967 ނޮވެންބަރު 30 އެވެ.\nފައިސަލް ނަސީމް ރާއްޖެ ނާއިބް ރައީސް


ރައީސުލްޖުމްހޫރިއްޔާ އދ. ކުނބުރުދޫ ކައުންސިލް މެންބަރުންނާ ބައްދަލުކުރައްވައިފި - The President's Office\nރައީސުލްޖުމްހޫރިއްޔާ އދ. ކުނބުރުދޫ ކައުންސިލް މެންބަރުންނާ ބައްދަލުކުރައްވައިފި\n21 މާރިޗު 2019، ރިފަރެންސް: 2019-241\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އަރިއަތޮޅު ދެކުނުބުރީ ކުނބުރުދޫ ކައުންސިލްގެ މެންބަރުންނާ މިއަދު ބައްދަލުކުރައްވައިފިއެވެ.\nމިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކުރެއްވުމުގައި، ރަށުގެ މިހާރުގެ ހާލަތާއި، ކުނބުރުދޫ ރައްޔިތުންނަށް އެންމެ ބޮޑަށް ދަތިވެފައިވާ ކަންކަމާ ބެހޭ މަޢުލޫމާތު ކައުންސިލްގެ ފަރާތުން ރައީސުލްޖުމްހޫރިއްޔާއަށް އެރުވިއެވެ.\nމިގޮތުން، ރަށަށް ދިމާވެފައިވާ ބިމުގެ ދަތިކަން ފާހަގަ ކުރައްވައި، އެކަމުގެ ސަބަބުން ތަރައްޤީގެ އިތުރު މަޝްރޫޢުތައްވެސް ކުރިއަށް ނުގެންދެވި ހުއްޓިފައިވާކަމުގައި ކުނބުރުދޫ ކައުންސިލް މެންބަރުން ވިދާޅުވިއެވެ. އަދި ފެނާއި ނަރުދަމާ ފަދަ އަސާސީ ޚިދުމަތްތައްވެސް ރަށުގައި ފުރިހަމަވެފައި ނެތްކަމަށާއި، ބަނދަރުގެ ޖާގަ އިތުރުކުރުމަކީވެސް ކޮންމެހެން ބޭނުންވެފައި ހުރި ކަންކަން ކަމުގައި ކައުންސިލް މެންބަރުން ވިދާޅުވިއެވެ.\nމިބައްދަލުކޮށްލެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ރައްޔިތުންނަށް ބޭނުންވެފައިހުރި ކަންކަން ފުރިހަމަ ކޮށްދެއްވުމަށް ސަރުކާރުން އަބަދުވެސް މަސައްކަތް ކޮށްދެއްވާނެ ކަމުގައި ވިދާޅުވިއެވެ. އަދި މިއަހަރުގެ ބަޖެޓުގައި ކަނޑައަޅުއްވާފައިވާ ކަންތައްތައް ވީހާވެސް އަވަހަކަށް ފަށްޓަވައި ކުރިއަށްގެންދަވާނެ ކަމުގައި އެމަނިކުފާނު ވިދާޅުވިއެވެ.


މަނިކު ސޭޓު: ކުރިން- އެންމެ އާދައިގެ މީހެއް، މިހާރު- ވަރަށް އާދަޔާޚިލާފު މީހަކަށް |\nމަނިކު ސޭޓު: ކުރިން- އެންމެ އާދައިގެ މީހެއް، މިހާރު- ވަރަށް އާދަޔާޚިލާފު މީހަކަށް\n23 ޑިސެމްބަރ 2021\nމީހަކު ފެންނަ ފެނުމުން އެއީ ކޮން ކަހަލަ، ކޮން މިޒާޖެއްގެ މީހެއްކަން ނޭނގިދާނެއެވެ. އަދި އެ މީހެއްގެ ހަށިގަނޑު ފެނުމަކުން އެއީ ކިހާ އުމުރެއްގެ މީހެއްކަން ވެސް ނޭނގިދާނެއެވެ. އަދި ކައިވެނީގެ އަދަދާއި އަނބިންނާއި ދަރީންގެ އަދަދު އެނގުމަކުން ވެސް އެ މީހެއްގެ ކިބައިގައި ހުންނަ ބަފާވަންތަކަމާއި ލޯތްބާއި އޯގާތެރިކަމާއި ރޮމޭންޓިކް ގޮތްގަނޑު ނޭނގިދާނެއެވެ. އެކަމަކު އިބްރާހިމް މަނިކު ނުވަތަ މަޝްހޫރު މަނިކު ސޭޓުގެ ފޭސްބުކް ބަލައިލުމުން، މިކަހަލަ ވަރަށް ގިނަ ސުވާލުތަކަކަށް ޖަވާބު ލިބި އިތުރު އެތައް މައުލޫމާތެއް ލިބޭނެކަން ޔަގީނެވެ. އެކަމަކު މިއިން އެއް ސުވާލަކަށް ޖަވާބު ނުލިބުނަސް، ޔަގީންކަށަވަރުވާ ކަމަކީ އުމުރުން 54 އަހަރުގެ މަނިކުގެ ސޭޓުގެ ބޮޑީބިލްޑް ޒުވާން ހަށިގަނޑު ފެނުމުން، ޒުވާން އަންހެން ކުދިންގެ ހިތްތަކަށް ހަމަ ކެތްނުވާކަމެވެ. އެ ކުދިންގެ ހިތުގައި ވިކަމުންދާ ކަމެވެ.\nމަނިކު ސޭޓުގެ ފޭސްބުކްގައި5ލައްކަ 37 ހާސް ނުވަ ސަތޭކަ ފޮލޯވަރުން\nމަނިކު ސޭޓަކީ ވަރަށް އާދަޔާޚިލާފު ޝަހުސިއްޔަތެއްކަން އެންމެ ފަސޭހައިން އެނގޭނީ އޭނާގެ ފޭސްބުކް ބަލައިލުމުންނެވެ. މަނިކު ސޭޓުގެ ރަސްމީ ފޭސްބުކް ޕޭޖްގައި ފަސް ލައްކަ 37 ހާސް ފޮލޯވަރުން އެބަތިއްބެވެ. މަނިކު ސޭޓުގެ ޕޯސްޓުތަކަށް ވެސް އެވްރެޖް ގޮތެއްގައި 10 ހާހާއި 30 ހާހާ ދެމެދުގެ އަދަދަކަށް ލައިކްސް ދީފައި އެބަހުއްޓެވެ. މި އަދަދުތަކަކީ، ވަރަށް ބޮޑަށް ލަފާކުރެވޭ ގޮތުގައި، ރާއްޖޭގެ ރެކޯޑު އަދަދުތަކެކެވެ.\n"އަހަންނަކީ ސެލެބްރިޓީއެއް. އަހަރެންގެ ފޭސްބުކުން ވެސް އެކަން އެނގޭނެ،" މަނިކު ސޭޓު ފަޚުރުވެރިކަމާއެކު ބުނެލިއެވެ.\nމަނިކު ސޭޓުގެ ރަސްމީ ފޭސްބުކް ޕޭޖުގެ އިތުރަށް އޭނާގެ ޕްރައިވެޓް އެފް.ބީއެއް ވެސް ގެންގުޅެއެވެ.\nމަނިކު ސޭޓުގެ ދުވަހުގެ ހުރިހައި ހަރަކާތްތަކެއް އޭނާގެ ރަސްމީ ފޭސްބުކް ޕޭޖުން ގަވައިދުން އަދާހަމަކުރަމުން ގެންދެއެވެ. އެހެންވެ މަނިކު ސޭޓުގެ ފޭސްބުކް ބަލައިލުމުންވެސް އެއީ ޝައުގުވެރި އެތައް ވާހަކައެކެވެ. ފޫހިކަމެއް ނެތި ކިތަންމެ އިރަކު ވެސް ބެލިދާނެއެވެ.\n"އަބަދުވެސް ހިތަށް އަރާ ދަރިންގެ ފުޓުބޯޅަ ޓީމެއް ހަމަކުރާނަމޭ"\nމަނިކު ސޭޓަށް ވަނީ އަށް ކައިވެނިން ޖުމްލަ 12 ކުދިން ލިބިފައެވެ. އެއީ 10 އަންހެން ކުދިންނާއި ދެ ފިރިހެން ކުދިންނެވެ. އެންމެ ދޮށީ ދަރިފުޅުގެ އުމުރަކީ 32 އަހަރެވެ. އެންމެ ހަގު ދަރިފުޅަށް އަދި ދެ އަހަރު ނުފުރެއެވެ. މަނިކު ސޭޓުގެ އެންމެ ދޮށީ ފަސް ކުދިންނަށް ވަނީ 18 އަހަރު ފުރިފައެވެ. ހުރިހައި ކުދިން ވެސް ވަނީ ކިޔަވައިފައެވެ. މަނިކު ސޭޓަށް ކާފަ ކިޔާ ތިން ކުދިން އެބަތިއްބެވެ.\nމަނިކު ސޭޓުގެ ހުރިހައި ކުދީންނަށާއި އެ ކުދިންގެ މައިންނަށާއި އަނބީންނަށްވެސް އޭނާ ކޮންމެ މަހަކު މުސާރަ ދެއެވެ. ކުރިން ފަސް އަކުރުގެ އަދަދުތަކުން މުސާރަ ދިން ނަމަވެސް، ކޮވިޑާ ގުޅިގެން އެ އަދަދުތައް ވަނީ ކުޑަކޮށްފައެވެ. މަނިކު ސޭޓުގެ ކުދިންގެ ތެރެއިން ވަޒީފާއަކަށް ދަނީ އެންމެ ކުއްޖެކެވެ. އެހެން ކުދިން ކިޔަވައިގެން، ގޭގައި ތިބީއެވެ. ވަޒީފާއަކަށް ދާން އެކުދިން ބޭނުންނުވަނީއެވެ.\n"އަޅުގަނޑު ވަރަށް ކުރިއްސުރެ ވެސް އަބަދުވެސް ހިތަށް އަރާ ދަރިންގެ ފުޓުބޯޅަ ޓީމެއް (11 ކުޅުންތެރިން) ހަމަކުރާނަމޭ. އެހެންވެ މިއަދު ވަނީ އެ އުންމީދު ވެސް ހާސިލްވެފައި. ރިޒާވަރެއްވެސް އެބަހުރި މިހާރު،" މަނިކު ސޭޓު ބުންޏެވެ.\nމަނިކު ސޭޓުގެ ކުއްޖެއްގެ އުފަން ދުވަސް ކަމަށްވިޔަސް، އަދި ޗުއްޓީ ދަތުރެއްގައި އާއިލާއާއެކު ރަށެއްގައި އުޅުނަސް، އަދި ކައިވެނީގެ ހަފުލާއެއް ކަމަށް ވިޔަސް، އެ ހުރިހައި ކަމެއް ގަވައިދުން ފޭސްބުކުގައި އަދާހަމަކުރަމުން ގެންދެއެވެ. އެކަމަށް ޚާއްސަ ފޮޓޯގްރާފަރަކު ވެސް ހުރެއެވެ.\nތިން ވަނަ އަތްނބާއެކު ހަނީމޫނުގެ 10 ދުވަސް\nމަނިކު ސޭޓުގެ ފޭސްބުކުގައި އެންމެފަހުން އަދާހަމަވަމުން އައި އަދި އެންމެ ޝައުގުވެރި އެއް ކަމަކީ އޭނާ ތިން އަތްނބަށް ކައިވެނިކުރި ޚަބަރުތަކާއި ފޮޓޯތަކާއި ހަނީމޫނުގެ ވާހަކަތަކެވެ. އެއީ މަނިކު ސޭޓުގެ އަށް ވަނަ ކައިވެންޏެވެ. ހަނީމޫނަށް ފުރަންވެގެން ދެމަފިރިން ކާރުގައި ބޮޑުފާލަން ކައިރިއަށް ދިޔަތަނާއި ލޯންޗުގައި ދަތުރުކުރާތަނާއި ރިސޯޓަށް ފައިބައި، އެ ރަށް ބަލައިލައިން ހިނގާތަން ފެންނަނީ ހަމައެކަނި ފޮޓޯއަކުން ނޫނެވެ. އެކަމާ ބެހޭ 4.41 މިނިޓުގެ ހާއްސަ ވީޑިއޯ ކްލިޕަކުންނެވެ. ބައްލަވާލައްވާށެވެ.\nމަނިކު ސޭޓުގެ ތިން ވަނަ އަތްނބަކީ ގދ. ތިނަދުއަށް އުފަން، އުމުރުން 22 އަހަރުގެ ކުއްޖެކެވެ. ކައިވެނިކުރީ ހުސްވި ނޮވެމްބަރު 30 ވަނަ ދުވަހުއެވެ. މަނިކު ސޭޓުގެ އާ ކައިވެނީގެ މާމުއިހަނދުގެ ރޭތައް ހޭދަކުރީ، ފަސް ތަރީގެ ކުރުނބާ މޯލްޑިވްސްގެ ހިތްގައިމު ދޮންވެލި ގޮނޑުދޮށްތަކާއި މޫދާއި ރެސްޓޯރަންޓުތަކާއި އަގުބޮޑު ކޮޓަރީގައެވެ.\n(ކުރުނބާ މޯލްޑިވްސްއަކީ މީގެ 50 އަހަރު ކުރިން، ރާއްޖޭގައި އެންމެ ފުރަތަމަ ހުޅުވި ރިސޯޓެވެ. ރާއްޖެ ޒިޔާރަތް ކުރައްވާ ބޭރު ގައުމުތަކުގެ ވެރިންވެސް އެންމެ ގިނައިން ތިއްބަވާނީ ކުރުނބާގައެވެ.)\nހަނީމޫން ދަތުރުގެ އުސްއަލިތައް ވެސް މަނިކު ސޭޓުގެ ފޭސްބުކުން ބަލައިލެވޭނެއެވެ. މިނިވަންކަމާއި ހަމަހިމޭންކަމުގެ މާހައުލެއްގައި މާމުއިހަނދުވަރު ދެކިލަން ކުރުނބާގައި ހޭދަކުރި 10 ދުވަހުގެ ތެރެއިން ކޮންމެ ދުވަހަކުވެސް، ޚާއްސަ ފޮޓޯތަކެއް މަނިކު ސޭޓު ދިޔައީ ފޭސްބުކުގައި އަދާހަމަކުރަމުންނެވެ. އަދި އެއީ ހަނީމޫންގެ ކިތައް ވަނަ ދުވަސްކަންވެސް ފޮޓޯތައް ބަލައިލާ ކޮންމެ މީހަކަށް އެނގޭ ގޮތަށެވެ. ހަނީމޫންގެ ފުރަތަމަ ދުވަހު، ދެމަފިރިން އެކުގައި ނަގައިފައިވާ އަސަރުގަދަ ފޮޓޯތަކަށް 70 ހާހަށް ވުރެ ގިނަ މީހުން ލައިކްސް ދީ، ކައިވެންޏަށް މަރުހަބާއާއި ތަހުނިޔާ ފޮނުވައި 100 މީހުން ކޮމެންޓް ކޮށްފައިވެއެވެ. ހަނީމޫންގެ ބައެއް ދުވަސްދުވަހުގެ ފޮޓޯތަކަށް 40 ހާހުން މަތީގައިވެސް ލައިކްސް ހުއްޓެވެ. އެންމެ މަދުން ވެސް ހުރީ 29 ހާހުގައެވެ.\nގަވައިދުން ޖިމް ހަދައި، ބޮޑީ ބިލްޑްކުރޭ\nމަނިކު ސޭޓުގެ އާއިލާ ދިރިއުޅެނީ ކުރިން ނަލަހިޔާ ހޮޓެލް ހިންގި، މިހާރުގެ ނަލަހިޔާ ރެސިޑެންސްގައެވެ. މަނިކު ސޭޓު ހުންނަނީ އެ ބިލްޑިންގުގެ ބައެއް ފްލޯ ކުއްޔަށް ހިފައިފައެވެ. އެތަނުން ކޮންމެ އަންތބަކަށް އެޕާޓްމަންޓެއް ހުރެއެވެ. ތިން ވަނަ ފްލޯ އެއްކޮށް ޚާއްސަކޮށްފައި ވަނީ ޖިމްއަށެވެ. އެއީ ޒަމާނީ ހުރިހާ އާލާތަކާއި ސައުނާއެއް ވެސް ހިމެނޭ ޖިމްއެކެވެ. އެއީ މަނިކު ސޭޓުގެ ޕާސަނަލް ޖިމްއެވެ. އެތަނަށް ވަންނާނީ މަނިކު ސޭޓުގެ އާއިލާގެ މެމްބަރުން އެކަންޏެވެ.\nގަބޫލްކުރަން ދަތިވިޔަސް މިއީ މަނިކު ސޭޓެވެ. މީގެ ގާތްގަނޑަކަށް ދެ އަހަރެއްހާ ދުވަސްކުރިއެވެ. މި ދެ ފޮޓޯ ނަގައިފައި ވަނީ ކޮވިޑް ފެނިގެން 2020 މާޗުގައި މާލެ ލޮކްޑައުންކުރި ދުވަސްވަރުއެވެ. ބޮޑު ބަނޑަކާއެކު ހުރި މަނިކު ސޭޓުގެ އޭރުގެ ބަރުދަނަކީ 97 ކިލޯއެވެ. ނަމަވެސް ގަވައިދުން ކަސްރަތުކޮށް، ޚާއްސަ އުސޫލަކުން ކައިބޮއެ، ޖިމް ހަދަން ފެށުމުން 21 މަސް ތެރޭގައި ވަނީ 39 ކިލޯ ލުއިކޮށްލައިފައެވެ.\nއިސްކޮޅުން 5.5 ފޫޓުގެ މަނިކު ސޭޓުގެ މިހާރުގެ ބަރުދަނަކީ 58 ކިލޯއެވެ. މަނިކު ސޭޓު ބުނާ ގޮތުން އޭނާ ހާސިލްކޮށްފައި ވަނީ ދުނިޔޭގެވެސް ރެކޯޑެކެވެ.\n"ޖިމް ހަދައި ކަސްރަތުކޮށްގެން މިއަށްވުރެ އަވަހަށްވެސް ހިއްކައިލެވިދާނެ. އެކަމަކު އަޅުގަނޑު ބަރުދަން ލުއިކުރީ ވަރަށް ގަވައިދުން، ބޮޑީއަށް ބަލައިގެން ޚާއްސަ ޑައެޓް މެނޫއަކާއި ކަސްރަތު ޕްރޮގްރާމަކާއެކު. އަނެއްކާ އެއްވެސް ޕްރޮޓީނެއް، އެއްވެސް ވޭޕްރޮޓީނެއް ބޭނުންނުކުރަން، އެއްވެސް ބޭހެއް ނުކަން. ހަމަ ނެޗުރަލް ފޯމެޓް. ވަރަށް ދިރާސާކޮށްގެން ސައިންޓިފިކް އުސޫލުތަކާ އެއްގޮތަށް އަޅުގަނޑު ހިކުނީ. އަޅުގަނޑުގެ އިންސްޓްރަކްޓަރަކީ ވެސް އަޅުގަނޑު. އަޅުގަނޑުގެ ބޮޑީ ހިކިގެން ދިޔައީ ބޮޑީގައި އެއްވެސް ރުލެއް، އެއްވެސް ކޫރުމެއްވެސް ނެތި،" މަނިކު ސޭޓުގެ އަގުބޮޑު ޖިމް ދައްކާލަމުން ކިޔައިދިނެވެ.\nކުދިވެރިންނާއެކު ރަށަކަށް ދިޔައަސް، ޗުއްޓީއެއްގައި ރާއްޖެއިން ބޭރަށް ދިޔައަސް އަދި ހަނީމޫންގައި ރިސޯޓަކަށް ދިޔައަސް، ކަސްރަތާއި ޖިމް ކަންތައް މަނިކު ސޭޓު ގަވައިދުން ކުރިއަށް ގެންދެއެވެ. ހަފުތާއަކު ހަ ދުވަހު، ދުވާލަކު ތިނެއް ބައި ގަޑިއިރެވެ. މިހާރު އެކަން ވަނީ މަނިކު ސޭޓުގެ ކަށީގައި ހިފައިފައެވެ.\nމަނިކު ސޭޓުގެ ބައެއް ކުދިންވެސް ޖިމްގައި ދުވެ، ތަފާތު ކަސްރަތުތައް ކޮށް ހަދައެވެ.\nމަނިކު ސޭޓަކީ އަނބިންނާއި ހުރިހައި ކުދިންނާއެކު ދޭތެރެދޭތެރެއިން ޗުއްޓީ އަށް ރަށްރަށަށް ގޮސް، އުފާވެރި ދިރިއުޅުމެއް އުޅެމުން އަންނަ މީހެއްކަން، ހަމަ ގައިމުވެސް އެފް.ބީގެ ފޮޓޯތަކުން އެނގެއެވެ. އަދި އުފަން ދުވަސްތަކާއި އެކިއެކި މުހިންމު މުނާސަބަތުތައްވެސް، އާއިލާއާއެކު ފާހަގަކުރާ ފިސާރި ގެވެހި ބަފައެއްކަންވެސް އެނގެއެވެ. އަދި ކުދިވެރިންގެ ސްކޫލް ހުރިހައި ކަމެއްގައިވެސް، އަނބިންނާއެކު ބައިވެރިވާކަން ވެސް އެނގެއެވެ.\nކޮންމެ ދުވަހަކު 201 ބާތްޕާރުސަލް ކޮންމެވެސް މިސްކިތަކަށް\nމަނިކު ސޭޓަކީ ވަރަށް ބޮޑު އިޖުތިމާއީ ޚިދުމަތްތެރިއެކެވެ. މަނިކު ސޭޓުގެ އިޖުތިމާއީ އެހީތަކުގެ ތެރެއިން އެންމެ ބޮޑަށް ފާހަގަކުރެވޭ ކަމަކީ، އޭނާގެ ފަރާތުން މެންދުރުގެ ކެއުން، މާލޭގެ ކޮންމެވެސް މިސްކިތަކަށް ކޮންމެ ދުވަހަކުވެސް ފޮނުވުމެވެ. ސޮދަގާތުގެ ގޮތުގައެވެ. ފޮނުވާނީ ބަރާބަރު 201 ޕާރުސަލެވެ. އެކި ދުވަހު އެކި ރަހަތަކެވެ. އެކި ދުވަހު އެކި މިސްކިތަށެވެ. އެގޮތަށް ބަތް ޕާރުސަލް ފޮނުވާތާ މިހާރު ދެ އަހަރަށްވުރެ ގިނަ ދުވަސް ވެއްޖެއެވެ.\nމަނިކު ސޭޓުގެ މި އެހީތެރިކަން ފެށީ، މީގެ ދެ އަހަރު ކުރިން، 21 ސެޕްޓެމްބަރު 2019ގައެވެ. އެއީ އޭގެ ކުރީ ދުވަހު، ހ. ތިލަފުށިގޭގައި ހުރި ކެމިކަލް ގުދަނެއްގައި އަލިފާން ރޯވެ، އެ ހިސާބުގަނޑުގެ އެތައް ގެއެއް އަނދައި ހުލިވެ، އެކަކު މަރުވެ، އެތައް ބަޔަކު ވަގުތީ ހިޔަލަށް ބަދަލުކުރުމުން، އެ މީހުންނަށް ދޭންފެށި އެހީއެއްގެ ގޮތުންނެވެ. ނަމަވެސް ދުވަސްކޮޅަކު އެ މީހުންނަށް އެހީވެފައި، ދެން އެހީ ބަދަލުވީ މާލޭ ފަޅުގައި ހުންނަ އޮޑިފަހަރުގެ މީހުންނަށެވެ. ކޮވިޑުގައި، 2020 މާޗު 15 ގައި، ހޮޓާތަކާއެކު މުޅި މާލެ ލޮކްޑައުން ކުރުމުން ވެސް، އޮޑިފަހަރަށް ކެއުން ފޯރުކޮށްދިނުން މަނިކު ސޭޓު ވަނީ ކުރިއަށް ގެންގޮސްފައެވެ. މިސްކިތްތަކަށް ކާން ގެންދަންފެށީ އޭގެ ފަހުންނެވެ. މިހާރު ކޮންމެ ދުވަހަކުވެސް މާލޭގެ ކޮންމެވެސް އެއް މިސްކިތަކަށް މެންދުރުގެ ކެއުމުގެ 201 ޕާރުސަލް ފޮނުވާތާ ކިތަންމެ ދުވަހެއް ވެއްޖެއެވެ.\nމިސްކިތްތަކަށް ގެންދާ ބަތް ޕާރުސަލްގެ އަދަދު 201 އަށް ހަމަޖައްސައިފައި އޮންނަނީ އެއީ ކޮން އަދަދަކަށް ވާތީތޯ ސުވާލުކުރުމުން މަނިކު ސޭޓު ބުނީ އެއީ ލިއުމުގައި ފެންނަ ގޮތަކުން އެއްވެސް މީހަކަށް އޮޅުމެއް އަރާފާނެތީ ކަމަށެވެ.\n"200 ވީމަ ހިތަށް އަރާފާނެ 20 ޖަހަން އުޅެނިކޮށް އިތުރަށް ސުމެއް ޖެހިފަޔޭ. އެކަމަކު 201 ވީމަ އެނގޭނެ އެއީ ހަމަ ގަސްދުގައި ޖަހައިފައި އޮތް އެކެއްކަން. އަޅުގަނޑަކީ ހިސާބުގެ މީހެއް. އަދަދުގެ މީހެއް. ކޮންމެ ކަމެއް ވެސް ކުރާނީ އަދަދަށް ވިސްނައި، ދިރާސާކޮށްފައި،" މަނިކު ސޭޓު ބުންޏެވެ.\nބާތް ޕާރުސަލް ތައްޔާރުކުރުމާއި ޑެލިވަރީގެ ކޮންޓްރެކްޓް މަނިކު ސޭޓު އޮންނަނީ ބަޔަކާ ހަވާލުކޮށްފައެވެ. އެކަން ހިންގަނީ މަނިކުސޭޓު ފައުންޑޭޝަންގެ ނަމުގައެވެ. ކޮންމެ ދުވަހަކުވެސް ޕާރުސަލްތައް ބެހުމަށްފަހު ފޮޓޯ ނަގައިފައި މަނިކު ސޭޓަށް ވައިބަރ ކުރަންޖެހެއެވެ. އެއާއެކު މަނިކު ސޭޓުގެ އެފް.ބީ އަދާހަމަވާނެއެވެ.\nގުރުއާން ކިޔެވުން: ހޮބީއެއް\nމަނިކު ސޭޓުގެ އެންމެ ބޮޑު ހޮބީއަކީ ގުރުއާން ކިޔެވުމެވެ. ދުވާލާއި ރޭގަނޑު އެތައް ގަޑިއިރެއް ގުރުއާން ތިލާވަތުކުރުމުގައި އޭނާ ހޭދަކުރެއެވެ. ގަވައިދުން ގުރުއާން ކިޔެވުމުގެ މަސައްކަތް މަނިކު ސޭޓު ފެށީ ކޮވިޑް ލޮކްޑައުންގައި ގޭގައި ބަންދުވުމާ ގުޅިގެން، ގޭބަންދުގައި ހުރެގެން ރަނގަޅު ކަމެއް ކުރުމުގެ ވިސްނުން އައިސްގެންނެވެ.\n"އެ ދުވަސްވަރު އެއް ބަޔަކު ކުރި ކަމަކީ ޓޮއިލެޓް ޕޭޕަރުން ފުޓުބޯޅަ ކުޅުނީ. ޑރ. ޝަހީމު ފެއްޓެވީ ގުރުއާން ޗެލެންޖެއް. އަޅުގަނޑު ނެގީ ޖިމް އާއި ގުރުއާން ކިޔެވުން. ގުރުއާން ކިޔަވަން އޭރު ފެށި ގޮތަށް ވަރަށް ފަރިތަކޮށް ކިޔަވަމުން މިދަނީ. އެ ގޮތުން 2020ގައި ހަތް ޚަތިމު ނިންމިން. މި އަހަރުގެ މިހާތަނަށް ނިންމައިފިން 25 ޚަތިމު. މިހާރުވެސް ދުވާލަކަށް 40 ސަފުހާ ކިޔަވަން. ފަނަރަ ދުވަހުން ޚަތިމެއް ކުރާނަން. ދިވެހިރާއްޖޭގެ އެންމެ ރީތި އަޑު އަޅުގަނޑުގެ އޮންނާނީ. މީހުންނަށް ނޭނގެނީ އެކަން،" މަނިކު ސޭޓު ބުންޏެވެ.\n"ގުރުއާން ކިޔަވަން ފައްޓައިފައި އަޅުގަނޑު ހިތަށްއެރީ ގުރުއާނުން އަޅުގަނޑު ސްޕެޝަލައިޒްވާނީ ކޮން ކަމަކަށްތޯއޭ. ވިސްނައި ދިރާސަތަކެއް ކުރި އިރު ވާގޮތަކީ ސިޔަރަތުން މި އެނގެނީ އުސްމާން އަލައިހިއްސަލާމް އަކީ އެއްރެއިން ވިތުރީގައި ޚަތިމުކުރައްވާ ސަހާބީއެއްކަން. ދެން އަޅުގަނޑު ހެދީ ހިސާބެއް. ގުރުއާނުގައި އޮންނާނީ 604 ސަފުހާ. އެހެންވެ ރޭގަނޑު އަށަކުން ފެށިގެން ހަތް ގަޑިއިރު ތެރޭގައި ކިޔަވައިގެން މުޅި ގުރުއާން ނިންމޭނީ ތިނެއް ޖަހަންވާއިރަށް. ހަތް ގަޑިއިރު އެއީ. ހަތް ގަޑިއިރަކީ 420 މިނިޓް. އެއީ 25،200 ސިކުންތު. އެ އަދަދު 604 (ސަފުހާ) އިން ގެއްލީމާ އަންނާނީ 41.7 ސިކުންތު. އޭގެ މާނައަކީ 41 ސިކުންތުން ސަފުހާއެއް ކިޔެވީމައޭ ކިރިޔާ ހަތް ގަޑިއިރުން ޚަތިމެއް ކުރެވޭނީ،" ހުރިހައި އަދަދެއް މަނިކު ސޭޓު ހިތުން ކިޔައިދެމުންދިޔައެވެ.\n"އެހެންވެ އަޅުގަނޑު އެ ގޮތަށް އަމާޒު މި ހިފީ. މިހާރު އަޅުގަނޑު ކިޔަވާނަން 37 ސިކުންތު ތެރޭގައި ސަފުހާއެއް."\nމަނިކު ސޭޓު ބުނީ ގުރުއާން ހިތުދަސްކުރުމުގެ ވިސްނުމެއް އަދި ނެތް ކަމަށާއި އޭނާ ބޭނުންވަނީ ގިނަވެގެން ހަތްގަޑިއިރު ތެރޭގައި ޚަތިމެއް ކުރެވޭހާ ފަރިތަކޮށް އަބަދުވެސް ކިޔަވަން ކަމަށެވެ.\nގުރުއާން ކިޔަވައިދޭ ހަތް ކުލާސް ރާއްޖޭގައި ހިންގާ\nމަނިކު ސޭޓު އަމިއްލައަށް ގުރުއާން ކިޔަވާލައިފައި ނިންމާލަނީކީ ނޫނެވެ. ގުރުއާނުގެ ނޫރުން ޅަ ކުދިންގެ ހިތްތައް އަލިކުރުމަށް ވެސް ގިނަގުނަ މަސައްކަތެއް އޭނާ ކުރެއެވެ. އެގޮތުން ހިލޭސާބަހަށް މަނިކު ސޭޓު ހިންގާ ހަތް ގުރުއާން ކިލާސް މާލެ އާއި އަތޮޅުތަކުގައި އެބަހުއްޓެވެ. އެއީ ރ. ދުވާފަރާއި މަޑުއްވަރީ އާއި ފައިނުގެ އިތުރުން އއ. މަތިވެރި އާއި ގދ. ތިނަދޫ އާއި ޏ. ފުވައްލުމަކުގައެވެ. މާލޭގައި ހިންގި ކިލާސް ކޮވިޑާ ގުޅިގެން މެދުކަނޑާލި ގޮތަށް އަދި ނުފައްޓައެވެ. މަނިކު ސޭޓު މަސައްކަތް ކުރަމުން އަންނަނީ ވީހާ އަވަހަކަށް އެ ކިލާސް އަލުން ފަށާށެވެ.\nމި ކިލާސްތަކުގައި ގުރުއާން މުބާރާތްތައް ވެސް ބާއްވައި، ކުދިންނަށް ހިތްވަރުދީ ހަދައެވެ.\nގުރުއާން ކިލާސްތައް މަނިު ސޭޓު ހިންގުމުގެ މަގުސަދު އޭނާގެ ފޭސްބުކްގެ ކަވަރ ފޮޓޯއިން ވަރަށް ސާފުކޮށް އެ އޮތީ ފެންނާށެވެ.\n"ގުރުއާނުގެ އިލްމު ފެތުރުމަށް ކުރެވޭ މަސައްކަތުގެ ހިތްހަމަޖެހުމާއި މަންފާ އިހުސާސް ވާނަމަ، ޖުރިހާ ވިޔަފާރިވެރިން އަގަކާ ނުލައި ގުރުއާން އިލްމު ފެތުރުމަށް މަސައްކަތް ކުރީހެވެ."\nމި ގުރުއާން ކިލާސްތަކުގެ ޓީޗަރުންގެ މުސާރަ އާއި ތަނުގެ ކުލީގެ ހުރިހައި ކަމެއް ބަލަހައްޓަނީ އެމް.އެސް ފައުންޑޭޝަނުންނެވެ. އެ ގުރުއާން ކިލާސްތަކުގައި އެތައް ސަތޭކަ ކުދިންނެއް ހިލޭ ކިޔަވަމުންދެއެވެ. އެއީ މަނިކު ސޭޓަށް ލިބޭ ވަރަށް ބޮޑު ހިތްހަމަޖެހުމެކެވެ. އެހާމެ ބޮޑު އުފަލެކެވެ.\nޖިމް ހަދާތީ އާއި ގިނައިރު ގުރުއާން ކިޔަވާތީ ނޭވާލުމުގެ ނިޒާމް ރަނގަޅުކުރުމަށްޓަކައި މަނިކު ސޭޓު ކުރާ ކަމަކީ ފެތުމެވެ.\n"މޫދަށް ގޮސް ސްނޯކަލް ކުރަން އަޅުގަނޑު އުޅެން ދޮޅު ގަޑިއިރު ވަންދެން. އެއީ ފިންސުން ބާރަށް ޖަހައިގެން ފެތުން. ކޮންމެ 40 ދުވަހެއް ކޮށްފައި ސްނޯކްލިންއަށް މިދަނީ،" މަނިކު ސޭޓު ބުންޏެވެ.\nމޫދަށް އެރި ފެތުމުގެ އިތުރަށް މަނިކު ސޭޓަކީ މަހަށް ގޮސް މަސް ބާނަން ވެސް ވަރަށް ކުޅަދާނަ މީހެކެވެ. ދޭތެރެ ދޭތެރެއިން މަސް ދަތުރުތައް ރާވައިހަދައެވެ.\nމަނިކު ސޭޓަކީ ކޮބާ؟\nމަނިކު ސޭޓުގެ ބައްޕަ އަކީ ރ. އިނގުރައިދޫ މީހެކެވެ. މަންމަ އަކީ ނ. ހޮޅުދޫ މީހެކެވެ. މަނިކު ސޭޓަށް ތިން މަހުގައި މަންމަ ނިޔާވެއްޖެއެވެ.\nރަށު ސްކޫލާއި މާލެއިން ވެސް މަނިކު ސޭޓު ކިޔެވިއެވެ. ފުރަތަމަ ވަޒީފާ އަދާކުރީ އެސް.ޓީ.އޯ 126 ނަންބަރު ފިހާރައިގެ ކާތިބު ކަމެވެ. އެއީ އަށްޑިހައިގެ އަހަރުތަކުގެ ކުރީކޮޅުގައެވެ. އެއަށްފަހު އެއާޕޯޓް ސެކިއުރިޓީ އޮފިސަރަކަށް އެއް އަހަރު އުޅުނެވެ. ފަހުން ދަތުރުކުރަން ގޮސް، ދުނިޔޭގެ އެތަންމިތަން ބަލައި ހެދިއެވެ. ދެން މަސައްކަތް ކުރީ ޓޫރިސްޓް ފިހާރަތަކުގައެވެ. އަދި ހޮޓެލް ސްކޫލްގައި ތިން އަހަރުގެ ކޯހެއް ހަދައި، ޖަޕާނު ބަސް ލިޔަންކިޔަން ދަސްކުރިއެވެ.\nމަނިކު ސޭޓުގެ އަމިއްލަ ވިޔަފާރިއެއްގެ ގޮތުން، 1983 ގައި ހިންގަންފެށީ ޗާންދަނީ މަގުގައި ހުންނަ މަންޝާ ސްވެނިއަރސް އެވެ. އެ ހިސާބުން ފެށިގެން ދުލެއް ނުދީ ވިޔަފާރީގައި އޭނާ ކުރިއަށް ދިޔައީ، ފަސް އެނބުރި ބަލައިލުމެއްނެތިއެވެ.\nމަނިކު ސޭޓުގެ ބައްޕަ ދާދި ފަހަކުން ނިޔާވުމުން، ނަލަހިޔާ ރެސިޑެންސްގައި ބައްޕަ އުޅުނު ކޮޓަރި މިހާރު ހުރީ ދޫނި ކޮއްޓަކަށް ހަދައިފައެވެ. ރާއްޖެ އެތެރެކޮށްފައިވާ އަގުބޮޑު އެތައް ދޫންޏެއް އެ ތަނުގައި އެބަހުއްޓެވެ. އެތަނުން އެންމެ ހާއްސަ ދޫންޏަކީ "ކާފަ" ނަމަކަށް ކިޔާ މެކާއޯއެވެ. މަނިކު ސޭޓު ފެނުމުން އެ ސޮރު ނަށައި ހަދައެވެ. އަދި ވާހަކަ ދައްކާވެސް ހަދައެވެ. މި ދޫނިތައް މަނިކު ސޭޓު ގެންގުޅެނީ ވަރަށް ރަނގަޅަށް ކާންދީ ބަލަހައްޓައިގެންނެވެ.\nސިޔާސީ މީހެއް ނޫން\nމަނިކު ސޭޓު ބުނާ ގޮތުގައި އޭނާއަކީ ސިޔާސީ މީހެއް ނޫނެވެ. ރައްޔިތުންގެ މަޖިލީހުގެ މަޑުއްވަރީ ދާއިރާގެ ގޮނޑިއަށް ކުރިމަތިލާން 2014 ގައި އޭނާ މަސައްކަތްކޮށް ނާކާމިޔާބުވި ހިސާބުން، ރާއްޖޭގެ ސިޔާސީ ކަންކަމުން އޭނާ ވަނީ އެއްކޮށް ދުރުވެ، ދުވަހަކު ވެސް ސިޔާސީ ކަމެއްގައި ބައިވެރިނުވާން ހުވާކޮށްފައެވެ. އެހެންވެ، ސިޔާސީ އެއްވެސް ކަމަކުން މަނިކު ސޭޓެއް ދެނެއް ނުފެންނާނެ ކަމަށް އޭނާ ބުނެއެވެ.\nމަނިކު ސޭޓުގެ މިހާރުގެ އުންމީދަކީ ކޮބާ؟\nއަޒުމް ކަނޑައަޅައިފި ކަމެއް ހާސިލް ކުރުމަށް ކަށިން ހިތްވަރު ނެރެގެން މަސައްކަތްކުރާ މަނިކު ސޭޓުގެ ހަޔާތުގެ ގިނަ އުންމީދުތަކެއްގައި މިއަދު ވަނީ ކުލަޖެހިފައެވެ. މިހާރުގެ ދިރިއުޅުމާ ދޭތެރޭ އޭނާ ހިތްހަމަޖެހެއެވެ. އަބަދުވެސް ﷲ އަށް ހަމްދުކުރެއެވެ. އޭނާ ގަބޫލްކުރަނީ އިހުލާސްތެރިކަމާއެކު ކުރާ މަސައްކަތުގައި، ބަރަކާތް ލައްވާނެ ކަމެވެ. އަދި ކާމިޔާބު ހޯދުމަށް ދަންނަވާ ހަމައެކަނި ފަރާތަކީ މާތް ﷲ ކަމުގައި ހެދުމެވެ. އަދި ލިބޭ އެއްޗަކުން އެހެން މީހުންނަށް ހޭދަކުރުމެވެ. ފައިސާއަށް ދަހިވެތިނުވެ، އެހެން މީހުންގެ ބޭނުންތައްވެސް ފުއްދައިދިނުމެވެ. އަދި އާއިލާއަށާއި ގާތް ތިމާގެ މީހުންނަށް ލޯބިދީ އެހީތެރިވުމެވެ.\nމަނިކު ސޭޓު ބުނާ ގޮތުގައި ކާރަކަށް އެރިޔަސް ނޫނީ ލޯންޗަކަށް އަދި މަތިންދާ ބޯޓަކަށް އެރިޔަސް އޭނާ އަބަދުމެ އިންނާނީ ޒިކުރު ކުރުމުގައެވެ. އޭނާ އަށާއި އާއިލާ އަށް އަދި ވަކިން ހާއްސަކޮށް ރާއްޖެއަށް ރަނގަޅު ގޮތްތައް މިންވަރުކޮށްދެއްވުން އެދި އަބަދުވެސް އޭނާ ދުއާ ދަންނަވައެވެ.\nމަނިކު ސޭޓު ވަރަށް ގިނައިން އުމްރާއަށް ވެސް ދެއެވެ. ދާ ކޮންމެ ދަތުރެއްގައި އޭނާގެ ބައެއް އެކުވެރިންވެސް ގެންދެއެވެ.\n"މަނިކު ސޭޓަކީ ވަރަށް ހެޔޮލަފާ، ވަރަށް ޚުލްގު ރަނގަޅު، އެހެން މީހުންނަށް ކަމޭހިތާ، އެހީތެރިވާ، އިންސާނިއްޔަތުކަން ވަރަށް މަތިވެރި، ދީންވެރި މީހެއް،" އެންމެ ކުރުކޮށް މަނިކު ސޭޓު ސިފަކޮށްދޭން އެދުމުން، އޭނާގެ ވަރަށް ގާތް މީހަކު ބުންޏެވެ.\nމަނިކު ސޭޓުގެ ވިސްނުން މިހާރު ހުރީ ވަރަށް ތަފާތު ގޮތަކަށެވެ. ރާއްޖޭގެ ކަންކަން އޮތް ގޮތުން ރާއްޖޭގައި ދިރިއުޅުމުގެ ޝައުގުވެރިކަމެއް އޭނާގެ މިހާރު ނެތެވެ.\n"އަޅުގަނޑު ގަސްދުކުރަނީ އެހެން ގައުމަކަށް ހިޖުރަކުރަން. ގާނާ އަށް ހިޖުރަކުރަން ބޭނުންވަނީ. އަޅުގަނޑުގެ ދިރާސާތައް ދައްކާ ގޮތުން އެއީ ކޮރަޕްޝަންގެ ކަންތައްތައް ވެސް ވަރަށް ކުޑަ ގައުމެއް. އެހެންވެ ގާނާ އަށް ގޮސް، އެ ތަނުންވެސް މީހަކާ އިނދެ، އެ ތަނުގައި އަލުން ދިރިއުޅުމެއް ފަށަން ގަސްދުކުރަނީ. އެއީ މިހާރުގެ ޑްރީމަކީ،" މަނިކު ސޭޓު ބުންޏެވެ. "ހުރިހައި ކުދިންނަށް އުޅެވޭނެ ގޮތަށް ގެދޮރާއި ހުރިހާއި ކަމެއް ވެސް ހަމަޖެހޭނެ. ހުޅުމާލޭގައި މިހާރު ވެސް ހުންނާނެ ގެއެއް. އެތަން 10 ބުރިއަށް ހަދާލައިފައި ހުރިހާ ކުދިންނަށް ދޭނީ. ގާނާއަށް ދިޔަސް ދޭތެރެ ދޭތެރެއިން ރާއްޖެވެސް އަންނާނަން."\nމަނިކު ސޭޓުގެ ވާހަކަތައް އަދި މި ނިމުނީކީ ނޫނެވެ. އެހެން ނަމަވެސް ކުރުކޮށްލީއެވެ. ކުރުކޮށް ވެސް ބުނެވޭނީ މަނިކު ސޭޓަކީ ހަމަ އާދަޔާޚިލާފު މީހެއް ކަމެވެ. ޝައުގުވެރި އެތައް ކަމެއްގެ ވެރި މީހެއް ކަމެވެ.\nދެ ރަހުމަތްތެރިންގެ ކަންބޮޑުވުން\nކޮލަމް ކޯދު: އެ ތަނުގެ ވާހަކައަކާއި މި ތަނުގެ ވާހަކައެއް\nކޮލަމް މާޒީ: އަދަދުތައް މައްޗަށް، ސަމާލުކަން ދަށަށް!! ޢަމަލުކުރާންވީ ކިހިނެއް؟\nއަނެކާގެ ނުކުޅެދުންތެރިކަމަށް ހަޖޫޖަހަން "އޯޓިސްޓިކް" އޭ ނުކިޔާށެވެ!\n"ކުޑަގޮޅި" ވާހަކައިގެ ނުދައްކާ ހުރި ވާހަކަތައް- 25 އަހަރު ފަހުން...\n2ޖެނުއަރީ 19, 2022\nދިވެހި އަދަބީ ފިލާވަޅެއް- ކުރުކޮށް\nޖެނުއަރީ 18, 2022\nޒިއުރިކް ގަފޫރުގެ ހަނދާނުގައި...\n4ޖެނުއަރީ 17, 2022\nހަމަ އަންތަރީސް ވެއްޖެ ސޭޓްގެ ކުޅަދާނަ ކަމާ ދީލަތި ކަމުން...! says:\nޑިސެމްބަރ 23, 2021\nހަމަ އަންތަރީސް ވެއްޖެ ސޭޓްގެ ކުޅަދާނަ ކަމާ ދީލަތި ކަމުން…!\nޑިސެމްބަރ 25, 2021


Sihhy kulli nurakkaluge haalathugai inthihaabu beyveyne islaahu balaigenfi\nސިއްހީ ކުއްލި ނުރައްކަލުގެ ހާލަތުގައިވެސް އިންތިހާބު ބޭއްވޭނެ އިސްލާހު ބަލައިގެންފި\n17 ޖެނުއަރީ 2021 - 15:18:24\nސިއްހީ ކުއްލި ނުރައްކަލުގެ ހާލަތުގައި ކައުންސިލް އިންތިހާބު ބޭއްވޭގޮތަށް، ލޯކަލް ކައުންސިލްތަކުގެ އިންތިހާބާއި ބެހޭ ހާއްސަ ގާނޫނަށް ހުށަހެޅި އިސްލާހު ރައްޔިތުންގެ މަޖިލީހުން ބަލައިގެންފިއެވެ.\nމި އިސްލާހު މަޖިލީހަށް ހުށަހެޅުއްވީ ހުޅުމާލެ ދާއިރާގެ މެމްބަރު އަލީ ނިޔާޒް އެވެ. މަޖިލީހަށް އިސްލާހު ބަލައިގަތުމަށް ފާސްވޯ ވޯޓުގައި ބައިވެރިވި 39 މެމްބަރުންގެ އިއްތިފާގުންނެވެ. އަދި ބިލް މަޖިލީހަށް ބަލައިގަތުމާއި ގުޅިގެން ވަނީ ދިރާސާކުރުމަށް މިނިވަން މުއައްސަސާތަކުގެ ކޮމިޓީއަށް ފޮނުވާފައެވެ.\nލޯކަލް ކައުންސިލްޔަކުގެ އިންތިހާބާއި ބެހޭ ހާއްސަ ގާނޫނަށް ގެންނަ މައިގަނޑު އިސްލާހުތަކުގެ ތެރޭގައި، ސިއްހި ކުއްލި ނުރައްކަލުގެ ހާލަތު ދެމިއޮތް ނަމަވެސް އިންތިހާބު ބޭއްވޭނެ ޖާގަ ދިނުމާއި، އިންތިހާބުތަކާއި ބެހޭ ގާނޫނާއި، ލާމަރުކަޒީ ގާނޫނުގައި އިންތިހާބު ބޭއްވުމަށް ކަނޑައަޅާފައިވާ ތާރީހުތަކަށް ބަދަލު ގެނައުން ހިމެނެއެވެ. މީގެއިތުރުން އިންތިހާބު ބާއްވާނެ ތާރީހު ކަނޑައަޅައި، އިންތިހާބު ބޭއްވުމުގެ އިހުތިޔާރު އިލެކްޝަންސް ކޮމިޝަނަށް ދިނުންވެސް މި ބިލުގައި ހިމެނެއެވެ.\nމިދިޔަ އަހަރުގެ މާޗު މަހު ބާއްވަން އޮތް އިންތިހާބު ފަސްކުރީ ކޮވިޑް-19 އާއި ގުޅިގެން، ލޯކަލް ކައުންސިލްތަކުގެ އިންތިހާބާއި ބެހޭ ހާއްސަ ގާނޫނެއްގެ ދަށުންނެވެ. އެގާނޫނުގެ ދަށުން، އިންތިހާބު ބޭއްވޭނީ ސިއްހީ ކުއްލި ނުރައްކަލުގެ ހާލަތު އުވާލުމުންނެވެ. އީސީއިން މަސައްކަތް ކުރަމުން އައީ މާޗު މަހުގެ ހަވަނަ ދުވަހު އިންތިހާބު ބޭއްވުމަށް ނަމަވެސް މިހާރު އެ މުއްދަތުގައި އިންތިހާބު ނުބޭއްވޭނެ ކަން ކަށަވަރުވުމުން އިންތިހާބު ވަނީ އެޕްރީލް3ގައި ބާއްވަން ނިންމާފައެވެ.


ރޭޕްކުރާ މީހުންނަށް ބަންގަލަދޭޝްގައި މަރުގެ ހުކުމް އިއްވަން ނިންމައިފި\nOctober 12, 2020 22:31:20\nބަންގްލަދޭޝްގައި ކުރިއަށްދިޔަ މުޒާހަރާގެ ތެރެއިން\nބަންގްލަދޭޝްގައި ޖިންސީ ކުށްތައް ގިނަވެ، އެ ގައުމުގައި ރޭޕްކުރާ މީހުންނަށް މަރުގެ ހުކުމް އިއްވުމަށް ކެބިނެޓުން ނިންމައިފިއެވެ. މިއީ އެގައުމުގެ މަގުތަކުގައި ރޭޕް ކުރުމާއި ޖިންސީ އަނިޔާއާ ދެކޮޅަށް އެތައް ހާސް ބަޔަކު ނުކުމެ އަޑުއުފުލުމުގެ ނަތީޖާއެވެ.\nޖިންސީ ގޯނާއާއި ރޭޕްއާ ދެކޮޅަށް އަޑުއުފުލުމުގައި އެންމެ އިސްކޮށް ހަރަކާތްތެރިވަނީ އެގައުމުގެ ކިޔަވާ ކުދިންނެވެ. މި މުޒާހަރާތަކާއި ގުޅިގެން ރޭޕްކުރާ މީހުންނަށް މަރުގެ އަދަބު ދިނުމަށް އެގައުމުގެ ސަރުކާރުން ނިންމާފައިވާކަން ކެބިނެޓް ސެކްރެޓަރީ އިއުލާންކުރެއްވީ މިއަދުގެ ވަގުތެއްގައެވެ.\nކެބިނެޓް ސެކްރެޓަރީ ހާމަކޮށްފައިވާ ގޮތުގައި، އެ ގައުމުގެ "ވިމެން އެންޑް ޗައިލްޑް ރިޕްރެޝަން ޕްރިވެންޝަން" ގާނޫނަށް އިސްލާހު ގެނައުމަށް ކެބިނެޓުން ވަނީ ނިންމާފައެވެ. މި އިސްލާހުތަކުގެ ސަބަބުން، ރޭޕްގެ ތުހުމަތު ސާބިތުވާ މީހުންނަށް މަރުގެ އަދަބު ނުވަތަ "ރިގަރަސް އިމްޕްރިޒަންމެންޓް (ބުރަ މަސައްކަތް ކުރާގޮތަށް ޖަލު ހުކުމް) އިއްވޭނެއެވެ. ބެލެވޭ ގޮތުން މާދަމާގެ ވަގުތެއްގައި އެގައުމުގެ ރައީސް މި ބަދަލުތައް ގެނައުމަށް އަންގާނެއެވެ.\nބަންގްލަދޭޝްގެ މިނިސްޓަރ ފޮރ ލޯ އަނިސުލް ހުގް ވިދާޅުވީ، މި ބަދަލުތަކުގެ ސަބަބުން އެ ގައުމުގައި ރޭޕް ކުރެވޭ މިންވަރު ދަށްވާނޭކަމަށް ސަރުކާރުން އުންމީދުކުރާކަމަށެވެ. އެހެންނަމަވެސް، އެ ގައުމުގައި މަސައްކަތްކުރާ އިންސާނީ ހައްގުތަކަށް މަސައްކަތްކުރާ ގްރޫޕްތަކުން ވަނީ، ބޮޑު އަދަބު އެކަނި ދިނުމަކުން ރޭޕްކުރާ މިންވަރު މަދުނުކުރެވޭނެކަމަށް ބުނެފައެވެ.\nބަންގްލަދޭޝްގައި ރޭޕްކުރުން ވަނީ މިފަހަކަށް އައިސް ވަރަށް އާންމުވެފައެވެ. އިންސާނީ ހައްގުތަކަށް މަސައްކަތްކުރާ އައިން އޮ ސަލިޝް ކެންޑްރާ ގްރޫޕުން ހާމަކޮށްފައިވާގޮތުގައި މި އަހަރުގެ ފުރަތަމަ ނުވަ މަހުތެރޭގައި 1،000 އަންހެނުން ރޭޕްކޮށްފައިވެއެވެ. މީގެތެރެއިން ފަސްބައިކުޅަ އެއްބައަކީ ގޭންގް ރޭޕްއެވެ. ރޭޕްގެ ޝިކާރައަކަށްވެ އެ ގައުމުގެ 43 އަންހެނުންވެސް ވަނީ މި މުއްދަތުގެ ތެރޭގައިމަރުވެފައެވެ. ބަންގްލަދޭޝްގައި މިހާރުކުރިއަށްދާ މުޒާހަރާތައްވެސް ފެށުނީ އަންހެނަކު ގޭންގްރޭޕްކުރާ ވީޑިއޯއެއް ފޭސްބުކްގައި އާންމުވުމާ ގުޅިގެންނެވެ.


India meehaku Enme agubodu thakuraaree hadhdhaifi\nއަމްރޭޝް އޭނާ ހެއްދި ހޮޕް-ޝޫޓްސް ގަސްތައް ކައިރީ\nއިންޑިޔާގެ ބިހާރުގެ އޮރަންގްއާބާދު ޑިސްޓްރިކްޓުގެ ދަނޑުވެރިއަކު މިހާރު ވަނީ ދުނިޔޭގެ އެންމެ އަގު ބޮޑު ތަރުކާރީ ހައްދާފަ އެވެ. މި ވައްތަރުގެ ތަރުކާރީ ކިލޯއެއްގެ އަގަކީ އެއް ލައްކަ އިންޑިޔާ ރުޕީސް އެވެ. "ހޮޕް-ޝޫޓްސް" ނަން ދީފައިވާ މި ބާވަތުގެ ތަރުކާރީ ހެއްދޭތޯ މި މީހާ މަސައްކަތް ފެށީ އަޖުމަ ބެލުމުގެ ގޮތުންނެވެ. ނަސީބަކުން އެމީހާ އެ ފަހަރު ގޮވާންކުރި ތަރުކާރީގެ 60 ޕަސެންޓް ވަރަށް ރަނގަޅަށް ހެދުނެވެ.\nއަމްރޭޝް ސިންގް ނަމަކަށް ކިޔާ މި މީހާއަކީ މާ ރަނގަޅަށް ކިޔަވައިގެން ހުރި މީހެއް ނޫނެވެ. އޭނާއަކީ ދަނޑުވެރިކަން ކޮށްގެން އާމްދަނީ ހޯދާ މީހެކެވެ. އެއްވެސް ޕެސްޓިސައިޑެއް ނުވަތަ ކެމިކަލް ފާޓިލައިޒާއެއް ބޭނުން ނުކޮށް މިހާތަނަށް އިންޑިޔާގައި ހޮޕް-ޝޫޓްސް ހެއްދި ހަމައެކަނި މީހަކީ ވެސް އަމްރޭޝް އެވެ.\nއިންޑިޔާގެ ބާޒާރުން ވަރަށް މަދުން ނޫނީ ނުފެންނަ މި ބާވަތުގެ ތަރުކާރީގެ ދަނޑުވެރިކަމަށް އަމްރޭޝް ވަނީ 2.5 ލައްކަ ރުޕީސް އިންވެސްޓްކޮށްފަ އެވެ. މި ތަކެތި ރަނގަޅަށް ނުހެދިއްޖެނަމަ ބޮޑު ގެއްލުމެއް ވާނެކަން އެނގި ހުރެ އޭނާ ފެށި މަސައްކަތް ނަސީބަކުން ކާމިޔާބުވީ އެވެ.\nއަމްރޭޝް ބުނި ގޮތުގައި މި ބާވަތުގެ ތަރުކާރީ ހެއްދޭނެ ރަނގަޅު އިންތިޒާމްތަކެއް އިންޑިޔާގެ ބޮޑުވަޒީރު ހަމަޖައްސަވައި ދެއްވައިފިނަމަ ގިނަ ބަޔަކަށް މި ހައްދާނެ ގޮތް ދަސްކޮށްދީ މިކަން ފުޅާ ކުރަން އޭނާ ހުރީ ތައްޔާރަށެވެ. އެހެނިހެން ތަރުކާރީ އާއި މޭވާ ހައްދައިގެން ވިއްކައިގެން ލިބޭ އާމްދަނީއަށް ވުރެ 10 ގުނަ އިތުރަށް ހޮޕް-ޝޫޓްސް ވިއްކައިގެން ލިބޭނެކަމަށް އަމްރޭޝް ބުންޏެވެ.\nހޮޕް-ޝޫޓްސް އަކީ އާންމުކޮށް އެމެރިކާ އާއި ޔޫރަޕްގައި ހައްދާ ތަރުކާރީ އެކެވެ. އިންޑިޔާގައި މި ބާވަތް ހެއްދޭތޯ ބައެއް ދަނޑުވެރިން މީގެ ކުރިން މަސައްކަތް ކުރިޔަސް މި ހެއްދުމުގެ އަގު ބޮޑުކަމުންނާއި ހެއްދިދާނެ ކަމުގެ ޔަގީންކަން ނޯންނާތީ އެހާ ބޮޑަށް މި ހެއްދުމުގެ މަސައްކަތް މީހުން ނުކުރަނީ އެވެ.\nހޮޕް-ޝޫޓްސް އެހާ އަގުބޮޑު ކީއްވެތޯ ގިނަ ބަޔަކު ސުވާލު ކުރެ އެވެ. އަދި މި ބާވަތުގެ ތަރުކާރީ އުފައްދަން އެހާ ބޮޑު ހަރަދެއް ކުރަން ޖެހެނީ ކީއްވެތޯ ވެސް ސުވާލު ކުރެ އެވެ. ހޮޕް-ޝޫޓްސް އިންދާ، ހައްދާ ބެލެހެއްޓުމަކީ ވަރަށް އަގުބޮޑު މަސައްކަތެކެވެ. އަދި ހޮޕް-ޝޫޓްސް ކާން ލިބޭވަރު ވާނީ އިންދާތާ ތިން އަހަރު ފަހުންނެވެ. އަދި މި ވައްތަރުގެ ގަހުގެ ކުރީގައި އިންނަ ތަންކޮޅު އިންދަން ޖެހޭނީ ވެސް އަތުން ކޮންމެ އެއްޗެއް ވަކިންނެވެ. މިކަމަށް ވަރަށް ބުރަ މަސައްކަތާއި ހިތްވަރާއި އަޒުމު ބޭނުންވެ އެވެ.\nގާޑިއަންގައިވާ ރިޕޯޓެއް ބުނާ ގޮތުގައި ހޮޕް-ޝޫޓްސްގެ އަގު އެހާ ބޮޑީ އެ އުފައްދަން ބުރަކަށި ބިންދައިގެންދާ ވަރަށް ކުރަން ޖެހޭ މަސައްކަތުގެ ސަބަބުންނާއި އެ ކާން ލިބެނީ އިންދާތާ އެތައް އަހަރެއް ފަހުން ކަމަށް ވާތީ އެވެ. ހޮޕް-ޝޫޓްސް ގަސް ފަޅަނީ އެކި ގޮތްގޮތަށެވެ. އެހެންވެ ގަސްތައް ބަލަހައްޓަން ވެސް ފަސޭހައެއް ނޫނެވެ. އަނެއްކާ މިއި ވަރަށް ކުޑަކުޑަކޮށް ހުންނަ ތަރުކާރީއަކަށް ވާތީ އާދައިގެ ކޮތަޅެއް ފުރަން ވެސް އެތައް ސަތޭކަ ހޮޕް-ޝޫޓްސް ބޭނުންވެ އެވެ.\nހޮޕް-ޝޫޓްސް އަކީ ބިއަރު ފަދަ ބުއިންތަކާއި އެކި ކަހަލަ ޑޮކްޓަރީ ބޭހާއި އެންޓިބައޮޓިކްސް އުފައްދަން ބޭނުންކުރާ ބާވަތެކެވެ. ހޮޕް-ޝޫޓްސްގެ ތަނޑިގަނޑުން ވަރަށް ރަނގަޅު ބޭހެއް ޓީބީ ބައްޔަށް ތައްޔާރު ކުރެވެ އެވެ. ހޮޕް-ޝޫޓްސްގެ މަލަށް ކިޔަނީ ހޮޕް-ކޯންސް ނުވަތަ ސްޓްރޮބައިލް އެވެ. ކެއުމަށާއި ބޭސް އުފައްދަން ބޭނުން ކުރަނީ ތަނޑިގަނޑު ފިޔަވައި ދެން ހުރި ބަޔެވެ.


Dho?! STORY: Handhaanveyhey Kalaa. Ep 24\nދަނީއޭ ބުނެ ލުއި ހިނިތުންވުމެއް ވެރިކޮށްލާފައި އަނަސް ގޮސް ގެއްލޭންދެން އޭނަ ކަޅިޖަހާނުލާ ބަލަން ހުއްޓެވެ.\nހިތް އަވަސްވެ އުފާވެރިހުރިވަރުން މިރްހާއަށް ނާސްތާކުރެވުނީ ކުޑަކޮށެވެ. ތެދުވެ ކޮނޑުގައި އަޅުވައިލި ބޮޑު ކެންވާސް ދަބަސް ހުޅުވާލައިފައި ހަސަންއަށް ގެންދަންވެގެން ގަތް އެއްޗިއްސަށް ނަޒަރެއްދިނެވެ. ނިކުމެ ނިކުމެ ހުއްޓާ އުލާ ދުވަމުން ނިކުތީ އޭނަ ފޯނު ހިފައިގެންނެވެ. އުލާ ފޯނު ދިނުމުން އޭނަ ހެވިލާފައި ޝުކުރުއަދާކުރި އެވެ. ނިކުމެ އަނަސްއާއި ދަރިފުޅު އުޅޭ ގެއަށް ދިޔަ މަގުމަތިން ބަލައިލި ކޮންމެ ދިމާއަކުން އެދުވަހު އޭނައަށް ފެނުނީ މުޅިންވެސް ހިތަށް ފިނިކަން ގެނެސްދިން މަންޒަރެކެވެ.\nސަލާމް ގޮވާލުމުން އަނަސްގެ ބަދަލުގައި ސަލާމް ބަލައިގަތީ އަންހެންކުއްޖެކެވެ. މިރްހާ ކުޑަކޮށް ހައިރާންވި އެވެ. އެވަގުތު ކުރިން އެގެއިން ފެނުނު އަންހެންކުއްޖާ ހަނދާންވި އެވެ. އެއީ އެގޭގައި އުޅޭ ކުއްޖަކަށްވެސް ވެދާނެކަމުގައި ހިތަށް ވިސްނަދީފައި ވަންއިރު އެއަންހެންކުއްޖާ ސޯފާގައި އިނީ ހަސަން އުނގަށްލައިގެންނެވެ. ހަސަންގެ އަތަށް ކުޅޭ އެއްޗެއް ދީގެން ބޮލުގައި ފުނާއަޅުވަނީ އެވެ. އެވަގުތު ހަސަންއަށް މިރްހާ ފެނުމުން ހިނިއަތުވެއްޖެ އެވެ.\n"އާދޭ އިށީންނަން!" ސައިނާ މަސައްކަތް ނިންމާލައިފައި ފުނާ އެތާހުރި ވަށިގަނޑަކަށްލަމުން މިރްހާއަށް ބުނެލި އެވެ.\n" އަނަސް ނެތީތަ؟" މިރްހާ ގޮސް ސޯފާގައި އިނދެގެން ހަސަންއާއި ސައިނާގެ ހަރަކާތްތަކަށް ބަލަބަލާފައި އަނަސްގެ ޚަބަރެއް ނުވެގެން އަހައިލެވުނެވެ. ސައިނާ އެވަގުތު އޭނަގެ މޫނަށް ބަލައިލި އެވެ.\n"އަނަސްވީ މިހާރު މަސައްކަތު ގޮސް.." ދެވަނަ ފަހަރަށް ހަސަންއަށް ސަމާލުކަން އަނބުރާލަމުން އޭނަ ޖަވާބުދިނެވެ.\n"އޯހ.." މިރްހާގެ އަނގައިން ނިކުތެވެ. ސައިނާގެ އެޖަވާބުން އޭނަ ކުޑަކޮށް މާޔޫސްވި އެވެ. މާލޭގައި ގެއާއި ބޭރުތެރޭ ލާން އާދަވެފައި ހުންނަ ހެދުންތަކާއި ތަފާތު ކަކުލާއި ހަމައަށް ނިވާވެފައިވާ ވަޅުފެހިކުލައިގެ އަތްދިގު މެކްސީލައިގެން އޭނަ އައީވެސް އަނަސް ރުހޭފާޑުގެ ހެދުމަކަށް ވާނެތީއެވެ.\nއިރުކޮޅަކުން ސައިނާ ތެދުވެފައި ހަސަން ދިއްކޮށްލި އެވެ. އިޚުތިޔާރެއްނެތި ދިއްކޮށްލެވުނު ދެއަތަށް މިރްހާގެ ނަޒަރު ހުއްޓުމާއެކު ފަނޑު ހަނދާނެއް އައިސް ސިކުނޑީގައި ކޮށްޓާލުމުން ފަސްޖެހޭގޮތްވި އެވެ. އެކަމަކު ދެވަނަ ސިކުންތުގައި އޭނަ އެހިޔާލު ހިތުންނެރެ އެއްލާލައިފައި ކުރިއަށްވުރެ ބޮޑަށް އަތްދިއްކޮށްލައިފި އެވެ. ސައިނާ ހަސަން ދޫކޮށްލުމާއެކު އެތުއްތު ދަރިފުޅުގެ ބަރުއޭނަގެ ދެއަތަށް އިހްސާސްވެފައި މެއަށް ބާރުވެގެން އައެވެ. ވަގުތުން ފެންކަޅިވި އެވެ. ހަސަން ގެނެސް އުނގުގައި ބައިންދާލައިފައި އެމޭގައި ލައްކޮށްލެވުމުން ވަށައިގެންވި ހުރިހާއެއްޗެއް އޭނައަށްޓަކައި ގެއްލުނުކަހަލަ އެވެ.\n"މިހާ ލޯބި އިހްސާސަކާއި ދުރުގައި އޭނަ މިހާދުވަހު ކެތްކުރީ ކިހިނެއް ހެއްޔެވެ؟ މިއުފާވެރިކަން ފަހަތުން ދުވަމުން މިއަށްވުރެ އަވަހަށް ނައީ ކީއްވެ ހެއްޔެވެ؟ އޭނަގެ ހިތް އެ ނަފްސާމެދު ޝަކުވާއިން ފުރުނެވެ. އޭނަގެ ހަށިގަނޑުން އެއްބަޔާއި ނުލާ އޭނަ ދިރިއުޅުނީ ކިހިނަކުން ހެއްޔެވެ؟\n"ދެންމެ ކާންދީފަ ތިހުރީ. އިތުރުކަމެއް ބޭނުންވަންޏާ ގޮވާލާ. އަހަރެން މިދަނީ ހަސަންގެ ހެދުންތައް ދޮވެލަން ." ސައިނާ ވާހަކަދެއްކިއަޑަށް މިރްހާއަށް ހޭވެރިކަންވި އެވެ. އޭނަ ބޯޖަހައިލާފައި ހަސަންގެ މޫނަށް ބަލައިލި އެވެ. ހަސަން ދެފަރާތަށް އެނބުރި އެނބުރިފައި ބަލަނީ އަތުން ވެއްޓިފައި އޮތް މަޑު ބޯޅައަކަށެވެ.\nމިރްހާ ދަރިފުޅަށް ގެނެސްދިން ކުޅޭއެއްޗެހިތައް ހަނދާންވެފައި އަތްފޯރާ ފަށުގައި ހުރި ދަބަސް ހުޅުވައިލި އެވެ. ދަބަސްތެރެއިން ކުދި ކުދި ކާރުތައް ފެނުމުން ހަސަން އެންމެ ގަޔާވީ ރަތްކުލައިގެ ކާރަކަށެވެ. އެކަމަކު ނަގައި ފުރަތަމަވެސް ލީ އަނގައަށެވެ. މިރްހާ ގާތަށް ހިނިއައެވެ.\n"ހޯހޯ މަންމިގެ ދޫންޏާ މީ އަނގައަށްނުލާނެ. މި ކާރު. ދަރިފުޅު ބޭނުންތަ ދުއްވާލަން؟." މިރްހާ ދަރިފުޅާއި ވާހަކަދައްކަމުން ސޯފާތަކުގެ އެއްފަރާތުގައި ވާ ހުސްތަނުގައި ހަސަން ގޮވައިގެން އިށީނދެއްޖެ އެވެ. އޭނަ ކާރު ދުއްވައިލުމުން ހަސަން ފޯރިއަރައިގެން ތެޅިގަތީ ތިރީގައި ނުއިށީނދެވިގެންނެވެ. ބޭންދިހާއިރުން ކާރު ނަގަން ދިޔައީ ބުޅަލެއްހެން ފިރުކިލައިފައެވެ. ހިނގެން ފެށުމަށްފަހުވެސް އެހާ ފަރިތަ ނުވާއިރު ތަންތަނަށް ބާރަށްދާން ގިނަ ކުދިން ފިރުކިލާފައިދެ އެވެ.\nހަސަން ގޮސް ކާރު ނަގާފައި އަނެއްކާވެސް އަނގައަށްލާން އުޅުމުން މިރްހާ އެދަރިފުޅުގެ ނަމުން ގޮވައިލި އެވެ. އެވަގުތު ހަސަން ބަލައިލުމުން ތިރިއަށް އިޝާރާތްކޮށްލާފައި ދުއްވައިލަން އޭނަ ބުނެލި އެވެ. ހަސަން މުށިގަނޑަށް ބަލާލައިފައި ކާރަށް ބަލައިލީ އެކަމާއި ވިސްނަމުން ކަހަލަ އެވެ. އެކަމަކު ދެން އަނެއްކާވެސް ލީ އަނގައަށެވެ. މިރްހާއަށް ތެދުވެގެން އަވަހަށް އެދިމާއަށް ދެވުނެވެ. އޭނަ ކާރު އަތުލުމުން ހަސަން ރޯން ފަށައިފި އެވެ.\nތަކުރާރުކޮށް ސޮރީއޭ ބުނެ ދަރިފުޅު އުރާލައިގެން ރުއްސަން މަސައްކަތްކުރަމުން މިރްހާ ގޯތިތެރެއަށް ނިކުމެލި އެވެ. ދުރުގައިވާ ހިރުނދުގަހެއްގައި އެލުވާފައި ހުރި އުދޯނލި އޭނަގެ ލޮލުގައި އަޅައިގަތުމުން އެދިމާއަށް ދިޔައެވެ. އުނދޯލި ހެއްލަން ފެށުމުން ހަސަން މިރްހާގެ އުނގުގައި އޮށޯވެލައިފި އެވެ. ހެއްލާއިރު އައިސް މޫނުގައި ބީހިލާ ވައިރޯޅިއާއެކު ހަސަން އިރުއިރުކޮޅާ ހީގަނެ އެވެ. މިރްހާ ފުރަތަމަ ހީކުރީ އެހެންނެވެ. ހެއްލާއިރު ބަނޑުހީލި ކަރުވަނީބާއޭ ހިތަށްއެރީ ފަހުންނެވެ.\nއޭނަ އުނދޯލިން ތެދުވެގެން ހަސަންއާ ވާހަކަދައްކަމުން ހަސަންއަށް އެކި އެއްޗެހި ދައްކަމުން ގޯތިތެރޭ އުޅުނީ ފޫހިކަމެއް ނެތިއެވެ. އިރުގަނޑެއް ފަހުން ސައިނާވެސް ވަށިގަނޑަކަށް ހަސަންގެ އަންނައުނުތައް އަޅައިގެން ބޭރުގައި ހިއއްކަން އަޅަން އަތުވެއްޖެ އެވެ. ސައިނާ ހަސަން ބަލާތާ ކިހާ ދުވަހެއްވެއްޖެތޯ މިރްހާ އެހުމުން ލިބުނު ޖަވާބުން ސިހުމެއް ލިބުނެވެ. ސައިނާއަކީ ހަސަންގެ ފުރަތަމަ ނެނީ އެވެ. އަނަސް އެރަށަށް ބަދަލުވީއްސުރެ ހަސަން ބެލުމާއި ހަވާލުވެ ހުރި ފަރާތެވެ.\n"ތެންކިއު. މިހާ ދުވަސްވީއިރުވެސް އެހާ ރަނގަޅަށް އަހަރެންގެ ދަރިފުޅު ބަލައިދިނީމަ..." މިރްހާ ޝުކުރުވެރިލޮލަކުން ސައިނާއަށް ބަލަމުން ވާހަކަދެއްކި އެވެ.\n"ހަސަންއަކީ ވަރަށް ލޯބިކުއްޖެއް. އަހަރެން އޭނަ ބަލަނީ ވަޒީފާއެއްގެ ގޮތުގައި ދެކިގެނެއް ނޫން. އުފަލެއްކަމުގައި ދެކިގެން..." ސައިނާ ދުރުބަލަން ހުރެގެން ޖަވާބުދީފައި ހިނިތުންވެލި އެވެ. ދެން އެނބުރި މިރްހާއަށް ބަލައިލި އެވެ. އެވަގުތު މިރްހާވެސް ހިނިތުންވެލި އެވެ.\nނުވަގަޑި ޖެހުމުން ހަސަންގެ މޭވާ ތަށި ހިފައިގެން ސައިނާ އައިސް ދިނީ މިރްހާ އަތަށެވެ. މިރްހާ އެވަގުތު ސައިނާގެ މޫނަށް ބަލައިލީ ޔަޤީންނުވާ ގޮތަކަށެވެ. އަމިއްލަ ނަފްސަށް ޔަޤީންކަމެއްނެތް މީހަކު ފަދައިންނެވެ.\n"މާބޮޑު ކަމެއް ކުރާކަށް ނުޖެހޭނެ. އޭނަ ހައިޗެއާއަށް ލައިފަ ފަހަރަކު އެތިކޮޅެއް ލެވީމަ ވަރަށް ފަސޭހައިން ކާނެ..." މިރްހާގެ ނުތަނަވަސްކަން ފާހަގަވެގެން ސައިނާ ބުނެލި އެވެ. މިރްހާ އެވަގުތު ބޯޖަހައިލި އެވެ.\nމެންދުރަށް ކައްކަން އަނަސްގެ ބޮޑުދައިތަ ގެއަށް އައެވެ. އޭގެ ކުޑައިރުކޮޅެއް ފަހުން އަނަސްވެސް މެންދުރު ނަމާދަށް ނިންމާލައިފައި އަތުވެއްޖެ އެވެ. ފެންތަށްޓެއް ބޯން ބަދިގެއަށް ވަންއިރު ބޮޑުދައިތައާއި ސައިނާ ވާހަކަދައްކަން ހުރެފައި އޭނަ ފެނުމުން ކުއްލިއަކަށް ހުއްޓައިލި އެވެ. އަނަސް ފެންތަށްޓަކަށް އެދުމުން ސައިނާ އަމިއްލައަކަށް ފެންފުޅި ނަގައިގެން ތަށްޓަކަށް އަޅާފައި ހިފައިގެން އައެވެ. ބޮޑުދައިތަ އެނބުރި އެދެމީހުންނަށް ބަލާލައިފައި ހުވަފެނީ ގޮތަކަށް ހިނިތުންވެލުމަށްފަހު އަނެއްކާ އެނބުރުނެވެ.\n"ކޮބާ ހަސަން؟" އަނަސް އެހިއެވެ.\n"މިރްހާ ވެއްޖެ އޭނަ ނިންދަން ވަދެ.." މިރްހާގެ ނަން ކިޔަން ޖެހުމުން ސައިނާ ހިތްހަމަނުޖެހުނެވެ.\nއަނަސް އިރުކޮޅަކުން ފެންތަށި ހުސްކޮށްލާފައި އަނބުރާދިނުމަށްފަހު އޭނަގެ ކޮޓަރިއާ ދިމާއަށް ހިނގައިގެންފި އެވެ. އޭނަގެ ސިކުނޑީގައި ސުވާލުތައް ވިއެވެ. ހަސަން އާއި މިރްހާގެ ގުޅުން ބަދަހިކުރުމުގެ ބައި ކުރިއަށްދާ ގޮތާއި ބެހޭގގޮތުން ކުރަން ބޭނުންވާ ސުވާލުތަކެވެ. އެކަމަކު އެސުވާލުތައް ކުރަން އެކަށޭނައީ ސައިނާއަށްވުރެ މިރްހާއާ އެވެ. އެހެންވެ ފަސްކޮށްލާފައި ވަނީ ފުރަތަމަ ފެންވަރާށެވެ.\nބަންގިގޮވަން ފަސްވަރަކަށް މިނިޓަށްވެފައި ހުއްޓާ ފެންވަރާ ތައްޔާރުވެލައިގެން ކޮޓަރިން ނިކުތްއިރު ސިޓިންރޫމް އޮތީ ހުހަށެވެ. އަނަސް ގޮސް ދަރިފުޅުގެ ކޮޓަރި ކައިރިއަށް ހުއްޓިފައި ޓަކި ނުދޭންވެގެން މިރްހާގެ ނަމުން މަޑުމަޑުން ގޮވައިލި އެވެ. ޖަވާބެއް ނައުމުން އިރުކޮޅަކު މަޑުކޮށްލާފައި ދޮރު ހުޅުވާލީ ކުޑަކޮށެވެ. އެތެރެ ބަލައިލުމުން އޭނައަށް ފެނުނީ ހަސަންގެ ކުޑަ އެނދުގެ އެއްފަރާތެއްގައި އޭނަ ބައެއްފަހަރު އައިސް އިންނަން ބަހައްޓާފައި ހުންނަ އެނދަކަށް ބަދަލުކުރެވޭ ސޯފާގައއި މިރްހާ އާއި ހަސަން ނިދިފައި އޮތްވަ އެވެ.\nއަނަސް ވަދެ މަޑުމަޑުން ދޮރު ލައްޕާލައިފައި ގޮސް ކައިރިއަށް ހުއްޓުނެވެ. މިރްހާގެ މޭމަތީ ހަސަން ނނިދާލައިފައި އޮތްއިރު އެއީ ފުރަތަމަ ފަހަރު ހެނެއް ހިއެއްނުވެ އެވެ. ހަނދާނުގެ ތެރޭ އެމަންޒަރު ރައްކާކޮށްލައިފައި އޭނަ އެތަނުން ނިކުމެގެން ދިޔައީ ހިތާއި ދެކޮޅަށެވެ.\nމިރްހާއަށް ހޭލެވުނީ ފޯނު ރިންގް ވަނިކޮށެވެ. ލޯ ހުޅުވައިލެވުމުން އޮވެވުނު ތަނަކާއިމެދު ޝައްކުވި އެވެ. އެވަގުތު ހަސަންގެ މޫނު ފެނިފައި ހަނދާންވި އެވެ. އެހަނދެއްފަދަ މޫނުގައި ބޮސްދީފައި ނިކަން ވިސްނައިގެން ނަގައިގެން ގެންގޮސް އެނދުގައި ބާއްވާފައި އޭނަ ފޯނު ނެގި އެވެ. އުލާ ގުޅީ ކާން ނުގޮސްގެންނެވެ. މިރްހާއަށް ގަޑި ބަލައިލެވުނެވެ. ހެނދުނު ނާސްތާކުރި ފަހުން އޭނަ އެހުންނަނީ ބަނޑަށް އެއްޗެއްނުލަ އެވެ. ފެންފޮދެއް ފިޔަވައެވެ.\nނިދާ ހޭލެވުމުން އޭނަ ބޭރަށް ނިކުތީ ފެންފޮދަކުން މޫނު ދޮވެލައިގެން ޓިޝޫއަކުން ހިއްކަމުންނެވެ.\n"މިރްހާ އާދޭ ކާން!" ކާގެ ދޮރުމަތިން ސައިނާ ގޮވާލި އެވެ.\n"އާދެބަލަ! އަނަސް ބުނެފައޭ ދިޔައީ ހަސަން މަންމައަށް ކާންދޭށޭ. އޭނަ އައިސް އެހީމަ އޭނަ އަހަން ބޭނުންނުވާ ޖަވާބެއް ދޭކަށް އަހަރެންވެސް ބޭނުމެއް ނޫން.." މިރްހާ ގުޑިނުލާ ހުރުމުން ސައިނާ އިތުރަށް ބާރުއެޅުމުގެ ގޮތުން ވާހަކަދެއްކި އެވެ. އަނަސްގެ ވާހަކަ ބުނުމުން މިރްހާ ހިނގައިގަތެވެ.\n"ވަރަށް ބޭނުންވޭ ދޯ އަނަސް ހިތްހަމަޖެހޭގޮތަށް ހުރިހާ ކަމެއް ކޮށްދޭން.." މިރްހާ ވަދެ މޭޒުދޮށުގައި އިށީންނަމުން އެސުވާލުކޮށްލީ ކަމެއް ޔަޤީންކޮށްލަންވެގެންނެވެ.\n"ޖޮބްގަ އުޅެވޭނީ ބޮސް ހިތްހަމަޖައްސައިދީގެނެއްނު..." ސައިނާ ފަރުވާތެރިކަމާއެކު ޖަވާބުދިނެވެ.\nއޭނަ ތަށްޓަށް ކާއެއްޗެހި އަޅަން އިންއިރު މިރްހާއަށް ފަރުވާވެ އެމޫނަށް ބަލައިލެވުނެވެ. ސައިނާ ކުރިން ބުނީ އަނަސް ބެލުމަކީ އޭނަގެ ނަޒަރުގައި ޖޮބެއް ނޫންކަމުގަ އެވެ. އެކަމަކު މިފަހަރު އެބުނީ އެހެން ވާހަކައެކެވެ. ފުރަތަމަ ދުވަހހު އެއަންހެންކުއްޖާ ފެނުނީއްސުރެ މިރްހާގެ ހިތުގައި އޭނައާ ގުޅުވައިގެން ހިތަށް އުދަނގޫކުރާފަދަ ހިޔާލެއްވެ އެވެ. އަދި މިއަދު ސައިނާ އެގޭގައި ހޭދަކުރި ދުވަސްތަކުގެ މުއްދަތު ބުނެދިނުމުން އެއުދަނގޫކަން އިތުރުވެފައިވެ އެވެ. އަނަސްގެ ކައިރީގައި އުޅެން ވެއްޖެނަމަ އަމިއްލަ ހިތް އަމިއްލަ އެއްޗެއްގެ ގޮތުގައި ބޭއްވޭނީ އެހިތް މާކުރިން އެހެން މީހަކަށް ދީފައިވާ ނަމައެވެ. އަދި ސައިނާއަކީ ނުލާހިކު ޅަ ކުއްޖެކެވެ. ދިރިއުޅުމުގެ ތަޖުރިބާއެއް ނެތް ޅަކުދިންގެ ހިތް އެންމެ ފަސޭހައިން ލެނބޭނީ ބޭރުފުށުގެ ރީތި ސިފައަށެވެ. އަނަސްގެ ކިބައިގައި ބޭރުފުށުގެ ރީތިކަންވެ އެވެ. ހަމަ އެއާއެކު އޭނަގެ އުޅުމާއި އަޚްލާޤާއި މިޒާޖަކީ ކޮންމެ ހިތެއް އަތުލައިގަތުމުގެ ބާރު ލިބިފައިވާ ސިފަތަކެވެ. އަނަސް އަމިއްލައަށް އެފަދަ ކަމަކަށް މަސައްކަތެއް ނުކުރާނެއެވެ. އެކަމަކު އޭނަގެ މަސައްކަތަކާއި ނުލާ އެތައް ބައެއް އޭނައަށް ހެއްލޭނެއެވެ. މިރްހާގެ ހިތުގައި އުފެދުނު އަނެއް ސުވާލަކީ އަނަސްއާއިމެދު އުފެދުނު ސުވާލެކެވެ. އަނަސްގެ ހިތުގައި މިއަންހެންކުއްޖާއާމެދު އެއްވެސް ހާއްސަކަމެއް ވޭ ހެއްޔެވެ؟\nހަވީރު ފިނިލީފަހުން އަނަސް އެނބުރި އަތުވެއްޖެ އެވެ. މިރްހާ އޭރު އިނީ އޭނަ ގެނަ ފޮތްތަކު ތެރެއިން ފޮޓޯ ހުރި ފޮތެއް ހުޅުވައިގެން އަނަސްއަށް އޭގައިވާ ފޮޓޯތައް ދައްކާށެވެ. އަނަސް ޝައުޤުވެރިވެފައި އޭނަގެ އުނގުގައި އިނދެގެން ކޮންމެ ގަނޑެއް އެއްލާއިރަށް އޭގައި އިނގިލި ޖައްސަ އެވެ. އަނަސް ދޮރާށި ހުޅުވި އަޑަށް ސައިނާ އެދިމާއަށް ދާތަން ފެނުމުން މިރްހާއަށްވެސް ތެދުވެވުނެވެ.\nއޭނަ ހަސަން ގޮވައިގެން ދިޔައިރު އަނަސްއާއި ސައިނާ ކޮންމެވެސް ވާހަކައެއް ދައްކަނީ އެވެ. މިރްހާއަށް ފާހަގަވީ ސައިނާގެ ހަރަކާތްތަކަށް އައިސްފައިވާ ބަދަލެވެ. އަނަސްއާ ވާހަކަދައްކާއިރު އޭނައަށް ގިނައިރު އެމޫނަށް ބަލަން ނުކެރިގެން އިރުއިރުކޮޅާ އިސްޖަހައިލާ ގޮތެވެ. އެދެކޯތާފަތަށް އަރައިފައިވާ ފިޔާތޮށި ކުލަ އެވެ. ރޯމާ ދުވާލުފަދައިން އެދެލޮލުން އަނަސްއަށްޓަކައި ފައުޅުވާން ހުރި ލޯއްބެވެ. އަނަސްއަށް އެކަމުގެ އެއްވެސް ޚަބަރެއް ވެފައި ވޭ ހެއްޔެވެ؟\n"ހަސަން ބަލާބަ ބައްޕަ އެއޮތް އައީ..." މިރްހާއަށް އެދެމީހުން ވާހަކަދައްކާތަން ބަލަން ހުންނާކަށް ކެތެއްނުވި އެވެ.\nއޭނަ ވާހަކަދެއްކި އަޑަށް ސައިނާ އެނބުރި ބަލައިލާފައި އެއްފަރާތް ވެއްޖެ އެވެ. ހަސަން ބައްޕާއޭ ކިޔަމުން ދެއަތް ދިއްކުރަން ފެށުމުން އަނަސް ހިނިތުންވެފައި އައީ މިރްހާ ގާތަށެވެ. އަނަސް އައިސް ދަރިފުޅު ކައިރިއަށް ހުއްޓިފައި ހަޑިވެފައިވާ ދެއަތް ދައްކައިލީ ބަހަނާއެއްގެ ގޮތުގަ އެވެ.\n"ބޭބީ ބައްޕަ އައްޗިވެފަ އެހުރީ..." މިރްހާ އަނގައަށް ގޮތެއް ހަދާލައިފައި ހަސަންއަށް ބުނެދިނެވެ.\nއެވަގުތު ހަސަންވެސް އޭނަ ނަކަލު ކޮށްގެން އެވައްތަރު މޫނަށް ޖައްސާލައިފި އެވެ. މިރްހާ އާއި އަނަސްއަށް ހީގަނެވުނީ އެއްއަޑުންނެވެ. ފަހަތުގައި ހުރި ސައިނާ ހިތްހަމަ ނުޖެހިގެން ތުން އަނބުރާލައިފައި ދޮރާށިން ނިކުތެވެ.\n"ގެނޭ އަނަސް ފެންވަރައިގެން އަންނަންދެން އަހަރެން ތިސޮރު އުރައިފާނަން. މިރްހާ ދެން ދޭ. މިހާރު ވަރުބަލިވެފައެއްނު ހުންނާނީ މުޅިދުވަހު ކުއްޖަކު ބަލަން ޖެހުނީމަ..." އަނަސް ވަދެ ގެއްލުނުފަހުން މިރްހާ ސޯފާގައި އިންދާ ބޮޑުދައިތަ އައިސް ވާހަކަދެއްކި އެވެ. މިރްހާ ސިހުނީ ބޮޑުދައިތަގެ ރާގުގައި ވި ނުރުހުން ފާހަގަވެފަ އެވެ. އޭނައަށް ޖަވާބެއް ނުވެސް ދެވެނީސް އޭނަ އަތުތެރެއިން ހަސަން ނަގައި އުރާލައިގެން ބަދިގެއާ ދިމާއަށް މިސްރާބު ޖަހައިފި އެވެ.\nފާޑަކަށް ހުއްޓިފައި އިން މިރްހާގެ ސިކުނޑި މަސައްކަތް ކުރަން ފެށުމުން ތެދުވެ ދަބަސް ނަގައިގެން އެގެއިން ނިކުތެވެ.\nގެއަށް ގޮސް ބޮޑުދައިތަ ކަންތައްކުރި ގޮތާއި ދޭތެރޭ ފިކުރުކުރަން ޖޯލީގައި އިންދާ އަނަސް ގުޅާތަން ފެނުނެވެ. މިރްހާ އެފޯނަށް ޖަވާބު ދޭނީއެއްކަމެއް ނުވަތަ ނޫންކަމެއް ނުނިންމިގެން އުޅެނިކޮށް ކެނޑުނީ އެވެ. ފޯނު އެތާހުރި ގޮނޑީގައި ބަންޑުން ބާއްވާފައި އޭނަ ޖޯލީގައި އޮށޯވެލި އެވެ. ބޮޑުދައިތަގެ އަޑުގައިވި ނުރުހުމާއި އަމަލުގައި ވި ހަރުކަށި ކަމަކީ އޭނައަށް ހައްޤު ކަންކަމެވެ. އެކަމަކު އެކަން ބަލައިގަންނަން އޭނައަށް މިހާ އުދަނގޫވެގެން މިއުޅެނީ ކީއްވެ ހެއްޔެވެ؟ އެކަމާއިހެދި މިހާ ދެރަ މިވަނީ ކީއްވެ ހެއްޔެވެ؟\nލޮލުން ކަރުނަ ތިއްކެއް ވެއްޓުމުން ފުހެލާފައި އޭނަ ގެއަށް ވަނީ ތެރަޕީ ސެޝަން ވެސް ކައިރިވެއްޖެކަން ހަނދާންވެގެންނެވެ. ނީޒާ އެރޭ ބުރަކޮށް އުޅެން ޖެހޭނެތީ ސެޝަން އޮތީ ހަވީރަށް ބަދަލުކޮށްފަ އެވެ.\nޖެހިގެން އައި ދުވަހު އަނަސް ދުވަން ނިކުމެފައި މޫދަށް އެރި ފަތައިލަން ގަސްތުކޮށްގެން އެދިމާއަށް މިސްރާބު ޖެހި އެވެ. އާންމުކޮށް ރަށުތެރެ ހުސްކޮށް އޮންނަ އެގަޑީގައި މިރްހާ އެއިން ހިސާބަކުން ފެންނާނެ ކަމަށް ކުޑަކޮށްވެސް އުންމީދު ނުކޮށް ހުއްޓާ ފެނުނީ ފާލަން މަތީ ހުއްޓަ އެވެ. މޫދާއި ދިމާއަށް ނަޒަރު ހުއްޓާލައިގެން ހުރިއިރު ފުން ހިޔާލަކަށް ގެއްލިފައިވާ ކަހަލަ އެވެ. ބިންގަނޑު އަލިވެފައި ވީ ނަމަވެސް ޖެހެމުންދިޔަ ވައިގައި ތެތް ފިނިކަމެއްވި އެވެ. މިރްހާ ހިއެއްނުކަރުވާ ބާވައޭ ހިތަށްއެރި އެވެ. އިއްޔެ އޭނަ ނުވެސް ނިކުންނަނީސް އެހާ އަވަހަށް ދިޔައީ ކީއްވެތޯ އަހައިލާނެމޭ ހިތާ އޭނަ އެދިމާއަށް މިސްރާބު ޖެހިއެވެ. ގެއަށް ދިޔަފަހުން ފޯނުކޮށްގެން ބައްދަލުވާގޮތްވަނީ ނުވެފަ އެވެ.\nއޭނަ ތަންކޮޅެއް ދުރުގައި ހުއްޓާ ފާލަން މައްޗަށް އެރި ޒުވާން އަންހެންކުއްޖަކު މިރްހާ ހުރި ހިސާބަށްވުރެ ތަންކޮޅެއް ދުރުގައި ހުރެލާފައި އެނބުރި އަންނަމުން ނޫންކަމަށް ހެދިފައި ޖެހިގަތްގަތީނުން މިރްހާ މޫދަށް ވައްޓާލައިފި އެވެ.\nއަނަސްވެސް ދިޔައީ ސިއްސައިގެންނެވެ. އެއަންހެންކުއްޖާ ހުއްޓިވެސް ނުލާ ދުވަމުން ފާލަމުން ފައިބައިގެން ދިޔައިރު އަނަސްގެ ފިޔަވަޅުތައް ހުރީ އެދިމާއަށެވެ. އެކަމަކު މިރްހާއަކީ މޫދުގައި މަހެއްފަދައިން ފަތާލައިފައި އުޅޭ ކުއްޖެއްކަން އެނގޭތީ އޭނަ ކުޑަކޮށްވެސް ހާހެއް ނުވެއެވެ.\nފާލަމުން ފޭބި ކުއްޖާއަށް އަނަސް ފެނުނީ ދާދި ކައިރިވެފައި ހުއްޓަ އެވެ. އެވަގުތު އޭނަ ހާސްވެގެން ތެޅިގެންފައި އަނެއްކާވެސް އަޅައިއިތިކޮށް ދުއްވައިގެންފި އެވެ. މިރްހާ އަޑިއަށް ދިޔަގޮތަށް މައްޗަށް ނޭރުމުން އަނަސްއަށްވެސް ފާލަމާއި ދިމާއަށް ދުއްވައިގަނެވިއްޖެ އެވެ. އޭނަ ގޮސް މިރްހާ ހުރި ހިސާބުން ހުއްޓިފައި ލޮނުގަނޑު ތެރެއަށް ބަލަން ހުރެގެން އަދިވެސް މިރްހާ ބޯހިއްލައިލަފާނެ ކަމަށް ދެފަހަރަކު އެނަމުން ގޮވާލި އެވެ. ދެން އެދިމާއަށް ފުންމާލައިފި އެވެ.


Column Faafu: Kaanivaa sarahadhu "pink" kulain furaalai dhakkaali bodu manzaru\nކޮލަމް ފާފު: ކާނިވާ ސަރަޙައްދު "ޕިންކު" ކުލައިން ފުރާލައި ދައްކާލި ބޮޑު މަންޒަރު\n- 1 week ago3- ޝިފާ ހުސައިން\nވެރިިކަން ކުރާ މައި ޕާޓީ، އެމްޑީޕީއަށް ރައްޔިތުން ހުރިހާ ބާރެއް ދިނެވެ. ވެރިކަން ކުރުމުގެ ބާރާއި، ޤާނޫނު ހެދުމުގެ ބާރެވެ. ވެރިކަމަށް އައީ ބޮޑު ކޯލިޝަނެއް އުފައްދައިގެންނެެވެ. އެބޭފުޅުން ބުނާގޮތުން ނަމަ، ރާއްޖޭގެ ސިޔާސީ މައިދާނުގައި ތިބި "ކުޅަދާނަ" އެންމެން އެއް އޮޑިއަކަށް އަރުވައިގެންނެވެ.\nނަމަވެސް ވީ ކޮންކަމެއް ހެއްޔެވެ؟ މިއީ ވަރަށް ގިނަ ބަޔަކު އުފައްދާ ސުވާލެކެވެ. 2018 ވަނަ އަހަރުގެ ސެޕްޓެމްބަރުމަހުގެ 23 ވަނަ ދުވަހު ނުކުމެ، އެމްޑީޕީން ދެއްކި ކެންޑިޑޭޓު، ރައީސް އިބްރާހީމް މުޙައްމަދު ޞާލިޙުއަށް ވޯޓު ލީ މީހުންވެސް މިހާރު ހުރީ "ސަހަރޯ"ހީވެފައެވެ. ވޯޓު ލެވުނު މޮޔަ ހީވެފައެވެ.\nމިއީ ތޯތޯ ވާހަކައެއް ނޫނެވެ. ސިޔާސީ ގޮތުން ވަކި މީހެއްގެ ފަޅިއަށް އަރަން ދައްކާ ވާހަކައެއްވެސް ނޫނެވެ. މި ޙަޤީޤަތް މިއަދު ކަން ހިނގާ ނުހިނގާ ގޮތް ބަލާ ކޮންމެ މީހަކަށްވެސް ފެންނާނެއެވެ. ރޭ ކާނިވާ ސަރަޙައްދުންވެސް ފެނުނީ މިކަހަލަ މަންޒަރެކެވެ.\nއިދިކޮޅުގެ ޖަލްސާއެއް އެތައް ދުވަހަކަށް ފަހު ބާއްވާތީ، މުޅި އެ މާލަމު "ޕިންކު" ކުލައިން ފުރާލިއެވެ. ސަރުކާރަށް ދިން ވަރުގަދަ މެސެޖެކެވެ. ޤައުމު އަޅުވެތި ކުރުމާއި، ހޯދައިދޭނެ ކަމަށް ބުނި އަދުލު އިންސާފު ބޮލާލައި ޖެހުމުން ރައްޔިތުން ނުރުހިފައި ތިބިވަރު ރޭގެ ޖަލްސާއިން ހާމަކޮށްދީފިއެވެ.\nފަސް އަހަރުވަންދެން ރާއްޖޭގައި ވެރިކަން ކުރައްވައި، ރައްޔިތުންގެ ލޯބި ހޯއްދެވި، ރައީސް ޔާމީން ޢަބްދުލްޤައްޔޫމަށް އިންސާފުން ބޭރުން ދެމުން އަންނަ އަނިޔާތަކާ ރައްޔިތުން ދެކޮޅުކަންވެސް ރޭގެ ޖަލްސާއިން ދައްކުވައިދީފިއެވެ.\nވަކި ޤައުމަކާއެކު ސިއްރު އެއްބަސްވުންތައް ހަދައި، ރައްޔިތުންނަށް ކަންކަން ސިއްރުކޮށްގެން، "އަޑީ ދައުލަތެއް" ހެން ވެރިކަން ކުރަން އުޅުމަކީ ރައްޔިތުން ގަޔާވާ ކަމެއް ނޫންކަންވެސް ދައްކުވައިދީފިއެވެ.\nރޭގެ ޖަލްސާއިން ހާމަވި އަނެއް ކަމަކީ، ދިވެހި ރައްޔިތުން ހޭލުންތެރިވެފައިވާ މިންވަރެވެ. އެއް އިރެއްގައި ވަކި ގޮތެއް ގަބޫލު ކުރުމަކީ، އަބަދު އެގޮތެއްގެ މަތީގައި ތިބެން ޖެހޭނެ ކަމެއް ނޫންކަމާއި، ރައްޔިތުންނަށް ކަންތައްތައް ނުކޮށްދޭނަމަ، ރައްޔިތުން އެކަން ވޯޓުން ދައްކާނެ ކަމާއި، ވަޒީފާގެ ބިރަށް ބެލުމެއް ނެތި، އެއްވުންތަކަށްވެސް ނުކުންނާނެކަން ހާމަކޮށްދީފިއެވެ.\nމިއީ މިނިވަން ނޫސްވެރި ކަމަކީ\nމި ލިޔުމަށް ހަމަ ސަތޭކަ


Doctorun hoadhumah Cuba ge ehee hoadhanee\nސްވިޒަލޭންޑްގެ ޖެނީވާގައި ހެލްތު މިނިސްޓަރު އަބްދުﷲ އަމީނާއި ކިއުބާގެ ޕަބްލިކް ހެލްތު މިނިސްޓަރު ރ. ހޯޒޭ އެންޖަލް ޕޯޓަލް މިރަންޑާ އެއްބަސްވުމުގައި ސޮއިކުރައްވި ހަފްލާގެ ތެރެއިން -- ފޮޓޯ: ހެލްތު މިނިސްޓްރީ\nޑޮކްޓަރުން ހޯދުމަށް ކިއުބާއާއެކު ހެލްތު މިނިސްޓްރީން އެއްބަސްވުމެއްގައި ސޮއިކޮށްފި\nޑޮކްޓަރުން ރެކްރޫޓް ކުރުމާއި އިންސާނީ ވަސީލަތް ތަރައްގީ ކުރުމުގެ އިތުރުން ބޭހާއި ކާބޯތަކެތި ޓެސްޓް ކުރުމަށް ހެލްތު މިނިސްޓްރީން ކިއުބާގެ ޕަބްލިކް ހެލްތާއެކު އެއްބަސްވުމެއްގައި ސޮއިކޮށްފިއެވެ.\nއެ އެއްބަސްވުމުގައި ސޮއިކޮށްފައި ވަނީ ސްވިޒަލޭންޑްގެ ޖެނީވާގައި މިހާރު ކުރިއަށްދާ "ވޯލްޑް ހެލްތު އެސެމްބްލީ" ގެ ދެ ވަނަ ބައްދަލުވުމުގެ ހަވާސާގެ ތެރެއިން ހެލްތު މިނިސްޓަރު އަބްދުﷲ އަމީނާއި ކިއުބާގެ ޕަބްލިކް ހެލްތު މިނިސްޓަރު ރ. ހޯޒޭ އެންޖަލް ޕޯޓަލް މިރަންޑާ އެވެ.\nއެއްބަސްވުމުގެ ދަށުން މައިކްރޯ ބަޔޮލޮޖިކަލް ޓެސްޓްތަކާއި ކެމިކަލް އަދި އެންވަޔަރަމެންޓަލް ލެބޯޓަރީ ޓެސްޓްތަކުގެ ހިދުމަތްތަކަށް އެހީތެރިކަން ފޯރުކޮށް ދިނުމަށް އެއްބަސްވެފައިވެއެވެ.\nއެ ބައްދަލުކުރެއްވުމުގެ ތެރެއިން މިނިސްޓަރު އަމީން ވަނީ ރާއްޖޭގެ ސިއްހީ ހިދުމަތްތައް އިތުރަށް ހަރުދަނާ ކުރުމަށް އިތުރު ޓްރެއިނިންގެ ފުރުސަތުތައް ހޯދައިދެއްވުމަށް ކިއުބާގެ ޕަބްލިކް ހެލްތު މިނިސްޓަރުގެ ކިބައިން އެދިވަޑައިގެންފައެވެ.\nއޭގެ އިތުރުން އެ ބައްދަލުކުރެއްވުމުގައި ޑޮކްޓަރުންނާއި ނަރުހުންނަށް ސްޕެޝަލައިޒޭޝަން ތަމްރީން ޕްރޮގްރާމްތަކުގެ ފުރުސަތު ހޯދައިދިނުމާއި ގުޅިގެން ވެސް މަޝްވަރާކުރި އެވެ.\nހެލްތު މިނިސްޓަރުގެ އިތުރުން އެ ބައްދަލުކުރެއްވުމުގައި ވަނީ ޖެނީވާގައި ހުންނަވާ ރާއްޖޭގެ މިޝަންގެ ދާއިމީ މަންދޫބު ޑރ. ހާލާ ހަމީދާއި ހެލްތު މިނިސްޓްރީގެ އިސް ބޭފުޅުންގެ އިތުރުން ޖެނީވާ މިޝަންގެ އިސް މުވައްޒަފުން ނެވެ.\nކިއުބާ ހެލްތު މިނިސްޓްރީ ސިއްހީ ދާއިރާ


ކޮވިޑް-19 އާ ގުޅިގެން ރައީސް ނަޝީދު ފާޅުކުރައްވަމުން ގެންދަވާ...\nކޮވިޑް-19 އާ ގުޅިގެން ރައީސް ނަޝީދު ފާޅުކުރައްވަމުން ގެންދަވާ ހިޔާލުތަކަކީ ރަނގަޅު ހިޔާލުތަކެއް: އަލީ ވަހީދު\nކޮވިޑް19 އިން ރައްކާތެރިވުމަށް ގިނަ ފިޔަވަޅުތަކެއް ވަނީ އަޅާފައި\nރައްޔިތުން ހޭލުންތެރިކުރުމުގެ ގޮތުން ދައްކަވާ ވާހަކަ\nއެކި ބޭފުޅުންގެ ހިޔާލު ތަފާތުވާނެ\n7 މާރޗް 2020 | ހޮނިހިރު 13:32\nކުރީގެ ރައީސް އަދި ރައްޔިތުން މަޖިލީހުގެ ރައީސް މުހައްމަދު ނަޝީދު\nކޮވިޑް-19 ނުވަތަ ކޮރޯނާވައިރަސް ގުޅިގެން ކުރީގެ ރައީސް އަދި ރައްޔިތުން މަޖިލީހުގެ ރައީސް މުހައްމަދު ނަޝީދު ފާޅުކުރައްވަމުން ގެންދަވާ ހިޔާލުތަކަކީ ރަނގަޅު ހިޔާލުތަކެއް ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެއެވެ.\nހުކުރު ދުވަހުގެ ރޭ ކޮވިޑް-19 ގެ އެންމެ ފަހުގެ މައުލޫމާތު ހިއްސާކުރުމަށް ބޭއްވި ނޫސްވެރިންގެ ބައްދަލުވުމުގައި ނޫސްވެރިއެއްގެ ސުވާލަކަށް ޖަވާބުދެއްވަމުން ޓޫރިޒަމް މިނިސްޓަރު އަލީ ވަހީދު ވިދާޅުވީ ރައީސް ނަޝީދު ފާޅުކުރަމުންގެންދަވާ ހިޔާލުތަކަކީ ހަމަ ރަނގަޅު ހިޔާލުތަކެއް ކަމަށާއި، އޭގައި ގޯހެއް ނެތް ކަމަށެވެ.\nމިނިސްޓަރު އަލީ ވަހީދު ވިދާޅުވީ ރައީސް ނަޝީދު ދެއްކެވި ވާހަކަފުޅުތަކަކީ މި ވައިރަސްއަށް ތައްޔާރުވެ ރައްޔިތުން ހޭލުންތެރިކުރުމުގެ ގޮތުން ދެއްކެވި ވާހަކަތަކެއް ކަމަށެވެ. އެއީ މައްސަލައެއް ނޫން ކަމަށާއި، އެކި ބޭފުޅުންގެ ހިޔާލު ތަފާތުވާނެ ކަމަށް މިނިސްޓަރު ވިދާޅުވިއެވެ. އަދި ރާއްޖެއަށް މިބަލި އަތުވެއްޖެނަމަ އެބައްޔާއެކު ދިވެހިން އުޅެން ވެސް ތައްޔާރަށް ތިބެންޖެހޭނެ ކަމަށް ގަބޫލުކުރާ ކަމަށް މިނިސްޓަރު ވިދާޅުވިއެވެ.\nއަޅުގަނޑުމެންނަށް ޕެނިކްވެގެން މިހިސާބުން މިނިމުނީއޭ އެހެން ބުނެފަ ފަހަތަކަށް ނުޖެހޭނެ. އަޅުގަނޑު ދެކޭ ގޮތުގައި އެއީ އާންމު އިޖްތިމާއީ ހޭލުންތެރިކަމަށް ދައްކަވާ ވާހަކަތަކެއް އެއީ. އަޅުގަނޑު ދެކޭ ގޮތުގައި އެއީ އެއްވެސް މައްސަލައެއް ނޫން.\nމިނިސްޓަރު އަލީ ވަހީދު ވިދާޅުވީ މުޅި ދުނިޔޭގައި މިބަލި ފަތުރެމުންދާއިރު ދުނިޔޭގެ އެއްކާއިރިއަށް ނުވަތަ ބާކީވުމަކީ ހައްލު ނޫން ކަމަށެވެ.\nއެއީ މުޅި ދުނިޔޭގައި މިބަލި ފަތުރެމުންދާއިރު އަޅުގަނޑުމެން ކޮރޯނާވައިރަސްއޭ ކިޔާފަ އަނެއް ފަހަރު މުޅި ދުނިޔޭގެ އެއްކާއިރިއަށް ބާކީވާކަށް ހެޔޮނުވާނެ، މިބަލި ދުނިޔޭގައި އޮންނާނީ ކިހާ ދުވަހެއް ވަންދެން ކަމެއް ދުނިޔޭގެ އެއްވެސް އެޖެންސީއަކަށް ކަށަވަރެއް ނުވޭ. ޑަބްލިޔުއެޗްއޯއަކަށް ވެސް ކަށަވަރެއް ނުވޭ.\nމިނިސްޓަރު އަލީ ވަހީދު ވިދާޅުވީ ކޮވިޑް-19 އިން ރައްކާތެރިވުމަށް ގިނަ ފިޔަވަޅުތައް އަޅަމުންދާ މިދަނޑިވަޅުގައި ރައްޔިތުން މަޖިލީހުގެ ފުރިހަމަ އެއްބާރުލުން ލިބޭ ކަމަށެވެ.\nކޮވިޑް-19 އާބެހޭ ގޮތުން ހުކުރު ދުވަހު އެމްޑީޕީގެ ކައުންސިލް އިންތިޚާބުގެ ކެމްޕެއިން ތެރެއިން ދޮރުން ދޮރަށް ކުރިޔަށްގެންދިޔަ ހަރަކާތެއްގައި ރައީސް ނަޝީދު ވިދާޅުވީ މިހާތަނަށް ރާއްޖެއިން ކޮވިޑް-19 ފެނިފައި ނުވާއިރު، ޑަބްލިއުއެޗްއޯގެ މިންގަނޑަށް އަޅާ ބަލާއިރު ހާސްވާން ޖެހޭ ކަމެއް އަދި ނެތް ކަމަށެވެ. ރައީސް ނަޝީދު ވިދާޅުވީ، މިކަމުގެ ބިރުވެރިކަމުގެ ތެރެއަށް ގޮސް، ހުން ނާންނަނީސް ރަޖާލާ އުސޫލަށް ބަދަލުވާން ފަށައިފި ނަމަ، ދުނިޔޭގެ އިގްތިސާދަށް ވެސް އެކަމުގެ އަސަރު ކުރާނެ ކަމަށެވެ.


Vote laa dhuvas bandu kuran SC ah hushahelhi massala balaeh nugaiy | Mihaaru\nސުއޫދު: ވޯޓުލާ ދުވަސް ބަންދު ދުވަހެއްގެ ގޮތުގައި ހަމަޖައްސަން އޭނާ ސުޕްރީމް ކޯޓަށް ހުށަހެޅި މައްސަލަ ބަލައިނުގަތުމަށް އެ ކޯޓުން ވަނީ ނިންމާފައި --ފޮޓޯ/މިހާރު\nވޯޓު ލާ ދުވަސް ބަންދުކޮށްދޭން ސުޕްރީމް ކޯޓަށް ހުށަހެޅި މައްސަލަ ބަލައެއްނުގަތް\n09 އޯގަސްޓް 2018 - 15:49 20 comments\nރިޔާސީ އިންތިޚާބުގެ ވޯޓުލާ ދުވަހަކީ ސަރުކާރު ބަންދު ދުވަހެއްގެ ގޮތުގައި ކަނޑައަޅަން ކުރީގެ ބަންޑާރަ ނައިބު ހުސްނުއްސުއޫދު ސުޕްރީމް ކޯޓަށް ހުށަހެޅުއްވި މައްސަލަ ބަލައިނުގަތުމަށް އެ ކޯޓުން ނިންމައިފި އެވެ.\nރިޔާސީ އިންތިޚާބުގެ ވޯޓުލާ ދުވަސް ކަމަށްވާ އަންނަ މަހުގެ 23 ވަނަ ދުވަސް ދިމާވަނީ އާދިއްތަ ދުވަހާ އެވެ. އެއީ ސަރުކާރު ބަންދު ދުވަހެއްގެ ގޮތުގައި ކަނޑައެޅުމާ މެދު ރައީސް އަބްދުﷲ ޔާމީން އަދި ވަކި ގޮތެއް ނުނިންމަވަ އެވެ.\nއެދުވަހަކީ ސަރުކާރު ބަންދު ދުވަހެއްގެ ގޮތުގައި ކަނޑައަޅަން ރައީސް ޔާމީންގެ މައްޗަށް އަމުރު ކޮށްދިނުމަށް އެދި ސުއޫދު ސުޕްރީމް ކޯޓަށް ދުސްތޫރީ މައްސަލައެއް ހުށަހެޅުއްވީ ރައްޔިތުންނަށް ފަސޭހަ ކަމާ އެކު ވޯޓުލުމުގެ ހައްގުގެ ބޭނުން ކުރުމަށް މަގުފަހި ކުރުމުގެ ގޮތުންނެވެ.\nއެ މައްސަލަ ބަލައިނުގަތުމަށް ސުޕްރީމް ކޯޓުން ނިންމީ އެއީ ސުޕްރީމް ކޯޓުގެ ގަވާއިދުގެ ދަށުން ބަލައިގަނެވޭނެ މައްސަލައަކަށް ނުވާތީ ކަމަށް ސުޕްރީމް ކޯޓުން ސުއޫދަށް ފޮނުވި ޖަވާބުގައިވެ އެވެ.\nސުޕްރީމް ކޯޓަށް ހުށަހެޅޭ މައްސަލަތައް ބަލައިގަތުމާ މެދު ގޮތެއް ނިންމާނީ އެ ކޯޓުގެ ފަނޑިޔާރުންގެ މަޖިލީހުންނެވެ.\nއިލެކްޝަންސް ކޮމިޝަނުން ބުނެފައިވާ ގޮތުގައި ވޯޓުލާ ދުވަސް ބަންދު ދުވަހެއްގެ ގޮތުގައި ހަމަޖައްސަން ރައީސް އޮފީހުގައި ވަނީ އެދިފަ އެވެ. އެދުވަސް ބަންދު ކުރާނެ ކަމުގެ އުއްމީދު ބޮޑު ކަމަށް ވެސް އީސީން ބުނެ އެވެ.\nމިހާތަނަށް ރާއްޖޭގެ އެއްވެސް އިންތިހާބެއް ހުކުރު ނުވަތަ ހޮނިހިރުދުވަހުގައި ނޫނީ ބާއްވާފައެއް ނުވެ އެވެ.\nއިތުރު ލިޔުންތައް ލޯކަލް އިންތިހާބު ސުޕްރީމް ކޯޓް އިލެކްޝަންސް ކޮމިޝަން ހުސްނުއް ސުއޫދު


Thilamale bridge ge Geotechnical survey ge amalee masahkaiy2dhuvastherey fashaane | Jazeera\tތިލަމާލެ ބްރިޖުގެ ޖިއޯޓެކްނިކަލް ސާވޭ ދެ ދުވަސްތެރޭ ފަށާނެ - Jazeera\nތިލަމާލެ ބްރިޖުގެ ޖިއޯޓެކްނިކަލް ސާވޭގެ އަމަލީ މަސައްކަތް ދެ ދުވަސްތެރޭ ފަށާނެ\nމަރިޔަމް ނިމާ ހަސަން January 19, 2022 89 views0\nމާލެ ސިޓީ - ފޮޓޯ: ޝުއާއު/ޓްވިޓާ\nތިލަމާލެ ބްރިޖް ނުވަތަ ގްރޭޓަރ މާލެ ކަނެކްޓިވިޓީ - މާލެ ތިލަފުށި ލިންކް އެޅުމަށް ބޭނުންވާ ޖިއޯޓެކްނިކަލް ސާވޭގެ އަމަލީ މަސައްކަތް ދެ ދުވަސްތެރޭ ފަށަން ތައްޔާރުވެއްޖެއެވެ.\nޕްލޭނިން މިނިސްޓްރީން ނެރުނު ބަޔާނެއްގައި ބުނީ، ޖިއޯޓެކްނިކަލް ސާވޭތަކަކީ މި މަޝްރޫއު ހަވާލުކޮށްފައިވާ ކޮންޓްރެކްޓަރ އެފްކޯންސް އިންފްރާންޓްރަކްޗާގެ ފަރާތުން ތައްޔަރުކުރާ ޑީޓެއިލް ޑިޒައިންއަށް ބޭނުންވާ ސާވޭތަކެއް ކަމަށެވެ. އެގޮތުން، މި ސާވޭ ކުރުމަށް ބޭނުންވާ ބައެއް އިކުއިޕްމަންޓްތައް މިއަދު ރާއްޖެ ގެނެސްފައިވާ ކަމަށް އެ ބަޔާނުގައި ވެއެވެ.\nޕްލޭނިން މިނިސްޓްރީން އިތުރަށް ބުނީ ކުރިއަށް އޮތް ދެ ދުވަހުގެ ތެރޭގައި މާލެ އަދި ވިލިނގިލީގައި ޖިއޯޓެކްނިކަލް ސާވޭގެ އަމަލޫ މަސައްކަތްތައް ފެށިގެން ކުރިއަށްދާނެ ކަމަށެވެ.\nއެ މަޝްރޫއުގެ އެއްބަސްވުމުގައި މިދިޔަ އޯގަސްޓު މަހު ސޮއިކުރި ނަމަވެސް އަދި މަޝްރޫގެ އަމަލީ މަސައްކަތް ފަށާނެ ތާރީހެއް އިއުލާންކޮށްފައެއް ނުވެއެވެ. އެކަމަކު ކޮންޓްރެކްޓަރސް ސައިޓެއް ކަނޑައަޅާ، އެ ސަރަހައްދުގައި ގާއިމްވުމުގެ މަސައްކަތް ފެށުމަކީ ވަރަށް އަވަސް މުސްދތަގުބަލެއްގައި އެ މަސައްކަތް ފެށޭނެ ކަމުގެ ނިޝާނެއް ކަމަށް ބެލެވެއެވެ.\nޕްލޭނިން މިނިސްޓްރީން ބުނިގޮތުގައި ތިލަމާލެ މަޝްރޫއުގެ ކޮންޓްރެކްޓަރ ސައިޓެއްގެ ގޮތުގައި ކަނޑައަޅާފައި ވަނީ މާލޭގެ އިންޑަސްޓްރިއަލް ޒޯނުން ސަރަހައްދެކެވެ. އަދި މިހާރު އެ ސަރަހައްދު ހުސްކޮށްފައިވާ ކަމަށް ވެސް ބުނެއެވެ.\nގްރޭޓަރ މާލޭ ކަނެކްޓިވިޓީ ޕްރޮޖެކްޓް (ޖީ.އެމް.ސީ.ޕީ) ކުރިއަށް ގެންދިއުމަށް ހަމަޖެހިފައިވާ 400 މިލިއަން ޑޮލަރުގެ ލައިން އޮފް ކްރެޑިޓް އާއި އިންޑިއާ ސަރުކާރުން 100 މިލިއަން ޑޮލަރުގެ ގްރާންޓު ބޭނުންކޮށްގެންނެވެ. އިންޑިއާއިން ވަނީ އެ 100 މިލިއަން ރުފިޔާގެ ތެރެއިން 75 މިލިއަން ރުފިޔާ ދޫކޮށްފައެވެ.\nމި ޕްރޮޖެކްޓްގެ ދަށުން ފުން ހިސާބުތަކުގައި 141 މީޓަރުގެ މެރިން ވިއަޑަކްޓް އާއި ތިލަ ހިސާބުތަކުގައި އާއި އެއްގަމުގައި 2.32 ކިލޯމީޓަރުގެ މެރިން ވިއަޑަކްޓް، އަދި 2.96 ކިލޯމީޓަރުގެ އެޓް-ގްރޭޑް މަގުތަކެއް ހިމެނޭހެން ރަށްތަކުގެ މެދުގައިވާ ކަނޑުގެ ސަރަހައްދުގައި 140 މީޓަރުގެ (3) ނެވިގޭޝަން ބްރިޖް އެޅިގެންދާނެއެވެ.\nހަމައެހެންމެ، މާލެ އަދި ވިލިނގިލި ގެ ލޭންޑް އިންޓާޗޭންޖް ތަކުގައި ސިގްނަލައިޒްޑް ޖަންކްޝަން ގާއިމް ކުރެވޭނެއެވެ. އަދި ގުޅިފަޅު އަދި ތިލަފުށީގައި ރައުންޑްއެބައުޓް ތަކެއް ގާއިމް ކުރެވޭނެއެވެ. ކޮންމެ ރަށެއްގައިވެސް ބްރިޖް ޖަންކްޝަން ކައިރީގައި ބަސް ޓާމިނަލް ގާއިމް ކުރުމަށް ވަނީ ހަމަޖެހިފައެވެ. އުމްރާނީ ތަރައްގީގެ މަޝްރޫއުތައް ދެމެހެއްޓެނިވި ގޮތުގައި ކުރިއަށް ގެންދިއުމުގެ ގޮތުން މި މަޝްރޫއުގެ ރޯޑް ލައިޓިން، ނެވިގޭޝަން ލައިޓިން، ދެކް ސެލް ލައިޓިން ސީ.ސީ.ޓީ.ވީ އަދި ސައިން ގެންޓްރީ ގެ ލައިޓިން އާއި އާކިޓެކްޗަރަލް ލައިޓިން ފޯރުކޮށްދިނުމަށް ބޭނުން ކުރެވޭނީ އިރުގެ ހަކަތައެވެ. ލޭމްޕް ޕޯސްޓް ތަކާއި ބްރިޖްގެ ޕަރަޕެޓް ތަކުގައި ސޯލާ ޕެނަލް ހަރުކުރެވޭނެއެވެ.


BREAKING: Adeeb Dhiriulhuvvaa Geyah Fuluhun Vadhejje - Vaguthu\nއަދީބު ދިރިއުޅުއްވާ ގެއަށް ފުލުހުން ވަދެއްޖެ\nކުރީގެ ނައިބު ރައީސް އަހުމަދު އަދީބު ދިރިއުޅުއްވާ ގ. ހުމަށިއަށް ފުލުހުން ވަދެއްޖެއެވެ.\nއެގެއަށް ފުލުހުން ވަތް ސަބަބެއް އަދި އެނގިފައި ނުވާއިރު، ފުލުހުންގެ ޓީމެއް އެގޭގެ ތެރޭގައި ހަރަކާތްތެރިވަމުންދާ ކަމަށް މަޢުލޫމާތު ލިބެއެވެ.\nފުލުހުން އަދީބު ދިރިއުޅުއްވާ ގެއަށް ވަދެފައި މިވަނީ، އެމަނިކުފާނު އިންޑިއާއަށް އެތެރެވުމަށް އުޅުއްވަނިކޮށް މިދިޔަ ބުރާސްފަތި ދުވަހު އެޤައުމުން ހިފަހައްޓައި މިރޭ ރާއްޖެ ގެންނަ ގޮތަށް ހަމަޖެހިފައި ވަނިކޮށެވެ. ރާއްޖެ ގެންނަ ގޮތަށް އަދީބު ގެންދާނީ ދޫނިދޫ ޖަލަށް ކަމަށް "ވަގުތު" އަށް ވަނީ މައުލޫމާތު ލިބިފައެވެ.\nފުލުހުންގެ ބެލުމުގެ ދަށުން އަދީބު ރާއްޖެއަށް ގެނައުމަށް އިންޑިއާއިން މިއަދު ދަތުރު ފަށާފައިވާއިރު، އޭނާ ރާއްޖެއަށް ގެންނަނީ ކަނޑުމަގުންނެވެ. އިންޑިއާގެ އިދާރާތަކުން ރާއްޖޭގެ އިދާރާތަކާއި އަދީބު ހަވާލުކޮށްފައި ވަނީ މިއަދުގެ ވަގުތެއްގައެވެ.\nއޮގަސްޓް 3, 2019 23:30\nރާކަނިމަަސް ކެވިއްޖެއްނު ފަނި އަދީބޫ؟ ފަނި ލައްވާ ހުރިހާ ވައްކަމެއްކޮށް، ކަމާ ނުބެހޭ މީހެއްގެ ބޮލުގަ ވައްކަން އަޅުވާ ގައުމު ފަަސާދަކުރި ކެނެރީގޭ ނަޝީދު އެ އިންނެވީ ބޮޑު ތަޚްތުގަ. އަސްލު ވަގަކީ އެއީ! އެސޮރު އަމިއްލައަށް އިއުތިރާފުވީ! ދެން އޮވޭ ތިތާ! ޔާމިންއަށް ދޯކާ ނުދީ އިޚްލާަސްތެެރިވިނަމަ މިއަދުގެ ނައީބު ރައީސްގެ މަގާމުގަ ހުރުން އެކަށީގެންވޭ!\nއޮގަސްޓް 3, 2019 23:37\nޕިސް ޕިސް.. އަދިވެސް އެމަނިކުފާނޯ.. ލަދުން ބޯހަލާކު، ހުރިހާ ހަޑިއެއް ހާވާފަ ނުފިލޭނެ.\nއޮގަސްޓް 4, 2019 08:03\nރާއްޖޭގައި ނައިބު ރައީސް އެއްގެ މަގާމު އޭނަ އަދާ ކުރީތީ އެ ރެސްޕެކްޓް ދިނުމުގެ ގޮތުން އެމަނިކުފާނޭ ކިޔަނީ.\nއަންނި ވިޔަސް ޔާމީނު ވިޔަސް ބޮނޑިބަތް ޖަމީލަކަސް ހަމަ އެމަނިކުފާނޭ ކިޔާނީ.\nއޮގަސްޓް 3, 2019 23:39\nކިހާބޮޑު ދުއްޕާނެއް ތިޖައްސަނީ އޭނަގެ މުޅިއާއިލަށް...ކަލެއަށް ކިޔަންވީސޯލިހެއްވެސް ނޫނޭ..މިހާރުތިބޭނެ ސޯލިހަށްވޯޓުލީ މީހުން އަނގަ އައްޕަތެއްހެންހަދައިގެން...މުޅިއާއިލާއަށް ނަފުސާނީގޮތުން ކިހާބޮޑު ގެއްލުމެއްތޯ؟ކަލޭމެނާ ކާރިވިމީހަކު ހަލާކޭދޯ ކޮއްލަނީ...ސޯލިހު ކަލޭއިސްތިއުފާދީފަ ގޭގަ އޮވެބަލަ..ކަލެއަށްވާކަމެއް ކޮބާތަ؟؟ ރައްޔިތުންކައިރީ ހެދިދޮގުތައްކޮބާ..އަނގައިން ނުބުނެތި ހުންނަނީ ކަލޭއަދީބުއަށް އެހެންހެދުވީ ގަސްދުގަ...\nއޮގަސްޓް 4, 2019 00:32\nކޮބާ ބްރޯ ތަމެން މަމެން ޕިންކީން ހޮވާފައިވާ ނައިބް ރައީސް އަކު ނަގާ ހޫރާލުމަށްފަހު ތަމެން ހީކުރީ ތަމެންނަށް ކުރިއެރުމެއް ހޯދޭނެ ކަމަށްތޭ ...\nއޮގަސްޓް 4, 2019 00:37\nމަމެން އެއްގޮތަކަށް ވެސް ގަބޫލެއް ނޫނޭ ރާއްޖޭގެ ސިޓިޒެންޝިޕް އެއްގޮތަކަށް ވެސް ދިވެހިން ނޫން ބަޔަކަށް ދޭން ދިވެހިން ގައިގައި ހުންނަ ޑީއެންއޭ ނުހުންނާނެއޭ ...\nއޮގަސްޓް 4, 2019 00:50\nޕާސްޕޯރޓްފޮތް އަތުގަ އޮތަސް އޭގެ ބޭނުމެއް ނުހި ފޭނެ ޕާސްޕޯރޓް ހިފޭއް ޓުމޭ ބުނަނީ ޕާސްޕޯރޓް ފޮތް އަތުލުމަކަށް ނޫން އެއީ އިމިގްރޭޝަނުންހުރިހާ ގައުމަކަށް އަންގާނެ މިމީހާއަކީ ދިވެހި ޕާސް ޕޯރޓްގަމިވެނި މުއްދަތެއްގަ ދަތުރު ކުރުމުގެ ހުއްދަ ބާތިލް ކޮއްފަ އޮތް މީހެއް ކަމަށް އެހެންވީމަ ފޮތް އޮތަކަސް އެތެރެއެއް ނުވެ ވޭނެ ދޮއްތަ\nއޮގަސްޓް 4, 2019 06:14\nއަދިވެސް ބުނާނެ ސިޔާސީ ގޮތުން ކުރިޔައްދާވާހަކަ ރައްޔިތުންނައް ހިދުމަތްކުރާނެވާހަކަ ލަދުހަޔާތްކުޑަ ކަމުން ދައްކާވާހަކަ\nއޮގަސްޓް 4, 2019 07:12\nފާސްކުރީވެސް ފިލިކަން އެނގި އެތައްދުވަހެއްވީ ފަހުން.\nމިއޮތީވާ ވަރުގަދަ ޕޮލިހެއް. ވަގުތުން އަޅަންޖެހޭ ފިޔަވަޅު ހަފްތާއެއްފަހުން އެޅީމާ ހެކިފެންނާނެ.\nއޮގަސްޓް 4, 2019 08:06\nބްރޯ، ތި ހުރިހާވެސް ކަމަކީ، ކަލޭގެ ފިނޑިކަން. ކަލެއަށްވެސް އެނގޭނެ ޖަލުގަ މައިތިރިވެގެން އޮތްނަމަ، މާ ރަނގަޅުވީސްކަން. މިސަރުކާރުން އެންމެ ބިރުގަންނަނީ ރައީސް ޔާމީންދެކެ. ވެރިކަން ވެއްޓިދާނެހެން ހީވާވަރުން ލޮލުފިޔަ ނުޖެހޭ. ރައީސް ޔާމީންއަކީ ދިވެހި ރައްޔިތުން ހޮވި ވެރިޔާކަންވެސް އެނގޭނީ މިސަރުކާރުގައި މިތިބި މީހުނަށާއި، ފަސްމާމުލުންގެ ފަސް ވޯޓު ވަގަށް. އެކަމަކު، ކަތުރުފަނިވީމަ، ބަޔާނެއް ދިނަސް ދޭންޖެހޭނީ، އެމީހާއާއި، އާއިލާއާއި، ރައީސް ޔާމީން ދުވަސްދާ ގޮތަށްކަމަށްވާތީ، އެމީހުންގެ ބަހައް ހެއްލި، ޖަލުން ނުކުތީމަ ލިބުނު ދެރަ ތިއީ.\nއޮގަސްޓް 4, 2019 09:19\nބޭޒާރުވީމަ ކޮންމެވެސް ކަމެއް ކުރާކަން ރައްޔިތުންނަށް ދައްކަނީ\nއޮގަސްޓް 4, 2019 10:05\nއިންގެންޖެހޭދޯ ފަންޏަކައް ޓަގުބޯޓެއް ނުބޮވޭނެކަން. އެއީ ދަގަނޑުން ހަދާފަ ހުންނަ އެއްޗެކޭ.


Euro aa eku Italy kulhuntheringe agu matcha | Mihaaru\nސްޕެއިނުގެ މޮރާޓާ އަތުން ބޯޅަ ހޯދަން އިޓަލީގެ ބޮނޫޗީ (ވ) މަސައްކަތްކުރަނީ: ބޮނޫޗީ އަކީ އިޓަލީގެ އެންމެ އަގުބޮޑު އެއް ކުޅުންތެރިޔާ. --ފޮޓޯ: އޭއެފްޕީ\nޔޫރޯއާ އެކު އިޓަލީ ކުޅުންތެރިންގެ އަގު މައްޗަށް\n08 ޖުލައި 2016 - 20:50\nމި ފަހަރުގެ ޔޫރޯ ފުޓްބޯޅަ މުބާރާތާ އިޓަލީ ކުރިމަތިލި އިރު އެ ޓީމާ މެދު ގިނަ ބަޔަކު އުއްމީދުތަކެއް ނުކުރެ އެވެ. އިޓަލީ އަށް ގްރޫޕް ސްޓޭޖް ފަހަނައަޅައި ނުދެވޭނެ ކަމަށް ވެސް އެއް ބަޔަކު ބުންޏެވެ. އެކަމަކު އެ ޓީމު ވަނީ ގަދަފަދަ ބެލްޖިއަމާއި ސްޕެއިން ބަލިކޮށް މުބާރާތުގެ ކުއާޓާ ފައިނަލުގައި ވާދަކޮށްފަ އެވެ. އެ ހިސާބުން ކެޓީ ޕެނަލްޓީ ޖަހައިގެން ދުނިޔޭގެ ޗެމްޕިއަން ޖަރުމަން އަތުން ބަލިވެގެންނެވެ. ކުއާޓާ އިން ކެޓި ނަމަވެސް މުބާރާތުގައި ދެއްކި ކުޅުމާ އެކު އިޓަލީ ކުޅުންތެރިންގެ އަގު ޓްރާންސްފާ ބާޒާރުގައި ވަނީ އުފުލިފަ އެވެ.\nމުބާރާތަށް ނުކުތް އިރު އިޓަލީގެ މުޅި ސްކޮޑުގެ އަގަކީ 279 މިލިއަން ޔޫރޯ އެވެ. އެކަމަކު މުބާރާތް ނިމުނުއިރު އަގު ވަނީ 350 މިލިއަން ޔޫރޯ އަށް އަރައިފަ އެވެ.\nމުބާރާތުގެ ކުރިން ވެސް އިޓަލީން އެންމެ ޑިމާންޑް ބޮޑު ކުޅުންތެރިޔަކީ ޔުވެންޓަސްގެ ޑިފެންޑަރު ލިއޮނާޑޯ ބޮނޫޗީ އެވެ. އޭނާ ގެންދަން ޕްރިމިއާ ލީގުގެ ކްލަބްތަކުން އައީ މަސައްކަތްކުރަމުންނެވެ. އޭރު އޭނާގެ މާކެޓް ވެލިއުއަކީ 30 މިލިއަން ޔޫރޯ އެވެ. އެކަމަކު މިހާރު އޭނާގެ އަގު ވަނީ 50 މިލިއަން ޔޫރޯ އަށް އަރައިފަ އެވެ. މޮޅަށް ޑިފެންސްކުރުމުގެ އިތުރުން ޓީމް ލީޑްކޮށް އަދި ގޯލް ޖަހަން ގިނަ ފުރުސަތު އޭނާ ވަނީ ތަނަވަސްކޮށްދީފަ އެވެ.\nއިޓަލީގެ މެދުތެރޭގައި އެންމެ ރަނގަޅު ކުޅުމެއް ދެއްކީ ޕްރިމިއާ ލީގުގެ ސަންޑަލެންޑުގެ ލޯނެއްގެ ދަށުން އިޓަލީގެ ބޮލޯނިއާ އަށް ކުޅެމުން ދިޔަ އެމެނުއެލް ގިއެކެރީނީ އެވެ. އޭނާގެ ކޮންޓްރެކްޓް ކުރިއަށް އޮތް ސީޒަނަށް ފަހު ހަމަވާއިރު، އޭނާ މި ސީޒަނުގައި ވިއްކާލެވެން އޮތީ ތިން މިލިއަން ޔޫރޯ އަށެވެ. ނަމަވެސް މިހާރު އޭނާ6މިލިއަން ޔޫރޯ އަށް ފަސޭހައިން ވިއްކާލެވޭނެ އެވެ. އޭނާ ގަންނަން އިޓަލީގެ އޭސީ މިލާނުން ޝައުގުވެރިވެ އެވެ. އަދި އިޓަލީގެ ކޯޗު އެންޓޯނިއޯ ކޮންޓޭ އަންނަ ސީޒަނުގައި ޗެލްސީއާ ހަވާލުވާއިރު އޭނާ ގެންދަން ބޭނުންވާ ކަމަށް ރިޕޯޓްތައް ބުނެ އެވެ.\nޗެލްސީ އަށް ކޮންޓޭ ގެންދަން ބޭނުންވާ އަނެއް ކުޅުންތެރިޔަކީ ޕްރިމިއާ ލީގުގެ ސައުތުހެމްޓަންގެ ފޯވާޑް ގްރަޒިއާނޯ ޕެއްލާ އެވެ. އޭނާގެ އަގު މިހާރު ވަނީ 12 މިލިއަން ޔޫރޯ އަށް އަރައިފަ އެވެ. އުމުރުން 29 އަހަރުގެ ޕެއްލާ ގަތުމަށް ޕްރިމިއާ ލީގުގެ އެހެން ބައެއް ކްލަބްތަކުން ވެސް ބޭނުންވެ އެވެ.\nއެންމެ ލަނޑެއް ޖެހި ނަމަވެސް އިޓަލީގެ ފޯވާޑް އެޑާ އަކީ ވެސް މުބާރާތުގައި މޮޅު ކުޅުމެއް ދެއްކި ކުޅުންތެރިއެކެވެ. މެދުތެރެއަށް ފައިބައި އިދިކޮޅު ޓީމުގެ ކުޅުން ހަލާކުކުރުމުގެ ޒިންމާ ވެސް ކޯޗު ހަވާލުކޮށްފައި އޮތް އެޑާ އަކީ ޖެނުއަރީ މަހު އިންޓަ މިލާނަށް ބަދަލުވި ކުޅުންތެރިއެކެވެ. އެ ކްލަބަށް އެންމެ ލަނޑެއް ޖެހި ފޯވާޑް ދޫކޮށްލުމަށް ސަޕޯޓަރުން ގޮވި ނަމަވެސް ޔޫރޯގައި ދެއްކި ކުޅުމާ އެކު އެޑާ އަށް ސަޕޯޓަރުންގެ ރުހުން ވަނީ ލިބިފަ އެވެ.\nއަނިޔާގެ ސަބަބުން ފަހު ދެ މެޗުގައި ނުކުޅެވުނު ވިންގާ އެންޓޯނިއޯ ކަންޑްރޭވާ އަކީ އިޓަލީގެ ގިނަ ކްލަބްތަކުން ފާރަލަމުން އައި ކުޅުންތެރިއެކެވެ. އިންޓަ އިން އޭނާ ގަތުމަށް 14 މިލިއަން ޔޫރޯ އިން ފެށިގެން 18 މިލިއަން ޔޫރޯއާ ދެމެދުގެ ތިން އޮފާ ކުރުމުން ވެސް ލާޒިއޯ އިން ގަބޫލެއް ނުކުރި އެވެ. އެންމެ ފަހުން މިހާރު އޭނާގެ އަގު 20 މިލިއަން ޔޫރޯ އަށް ވަނީ އަރައިފަ އެވެ.


Covid ge adhadhu thah hifehehtunee ehbaivanthakamun: MRM\nކޮވިޑްގެ އަދަދުތައް ހިފެހެއްޓުނީ އެއްބައިވަންތަކަމުން: އެމްއާރުއެމް\n27 ޑިސެމްބަރ 2020 - 11:00:43\nކޮވިޑް-19 ބަލި ޖެހޭ މީހުންގެ އަދަދު ދަށުގައި ހިފެހެއްޓިފައި މިވަނީ އެއްބައިވަންތަކާމާއެކު ފިޔަވަޅުތަކަށް ރައްކާތެރިވުމުން ކަމަށް މޯލްޑިވްސް ރިފޯމް މޫވްމަންޓް (އެމްއާރުއެމް) އިން ބުނެފި އެވެ.\nއިއްޔެ ފާހަގަކުރި އެއްބައިވަންތަކަމުގެ ދުވަހާއި ގުޅިގެން އެމްއާރުއެމް އިން ނެރުނު ބަޔާނެއްގައި ބުނީ ސުނާމީ ކާރިސާއާ ގުޅިގެން ދިވެހި ރައްޔިތުން ދެއްކީ އެއްބައިވަންތަކަން ކަމަށާއި އެ ދުވަހުގެ އެ ނާޒުކު ދަނޑިވަޅުގައި ދިވެހި ރައްޔިތުން ދެއްކި ދުލާއި ގަލަމުން ބަޔާން ނުކުރެވޭ ފަދަ އެއްބައިވަންތަކަމެއް ކަަމަށެވެ.\nއެމްއާރުއެމުން ބުނީ ސުނާމީ ކާރިސާގައި ދިވެހި ރައްޔިތުން ދެއްކި މަތިވެރި ގައުމީ ރޫހުގެ ހަނދާން އާކޮށް، އެއިން އިބްރަތް ލިބިގަންނަން ޖެހޭ ކަމަށާއި އެ ދުވަހު ދިވެހި ރައްޔިތުން އިސްކުރީ ގައުމީ މަސްލަހަތާއި ގައުމީ އެއްބައިވަންތަކަން ކަމަށެވެ.\nއެގޮތުން ކޮވިޑް-19 ގެ މިހާލަތުގައި ވެސް ދިވެހިންގެ ކިބައިން އެއްބައިވަންތަކަން ފެނިގެންދާކަން ފާހަގަކުރި އެވެ. އަދި ރައްކާތެރިކަމުގެ ފިޔަވަޅުތަކަށް އެއްބައިވަންތަކަމާއެކު ސަމާލުވުމުން ކޮވިޑްގެ ނަމްބަރުތައް ހިފެހެއްޓުންކަން ފާހަގަކުރި އެވެ.\n"ކޮވިޑް-19 ގެ މިހާލަތުގައިވެސް ސަރުކާރާއެކު ދިވެހި ރައްޔިތުން ދައްކުވައިދެއްވާފައިވަނީ ގައުމީ އެއްބައިވަންތަކަމެވެ. އަދި ކޯވިޑް-19 ބަލި ޖެހޭ މީހުންގެ އަދަދު ދަށުގައި ހިފެހެއްޓިފައި މިވަނީ އެއްބައިވަންތަކާމާއެ ބައިވަންތަކާމާއެކު، އަޅުގަނޑުމެން ސަމާލުވެ ތިބެ ރައްކާތެރި ކަމުގެ ފިޔަވަޅުތައް ދޫކޮށްނުލާތީއެވެ،"\nމީގެ 16 އަހަރުކުރިން، 2004 ވަނަ އަހަރުގެ ޑިސެމްބަރު މަހުގެ 26 ވަނަ ދުވަހު ރާއްޖެއަށް ކުރިމަތިވި ސުނާމީގެ ކާރިސާގައި މިދުނިޔެ ދޫކުރި ދިވެހީންނާއި ގެއްލުނު ދިވެހީންގެ ޖުމްލަ އަދަދު 108 އަށް އަރައެވެ.


MP Ali Azim | Mihaaru\nJuly 02, 2020 21\nއެފްއޭ އިންތިހާބު ބޭއްވީ ގަވާއިދާ ހިލާފަށް: އާޒިމް\nސަރުކާރަށް ގޮންޖަހާފައި އެފްއޭއެމުން އިންތިހާބު ބޭއްވީ ގަވާއިދާ ހިލާފަށް ކަމަށާއި އިންތިހާބު ބާތިލްކަމަށް ސްޕޯޓްސް މިނިސްޓަރު އަހުމަދު މަހުލޫފު ވިދާޅުވާން ޖެހޭ ކަމަށް...\nJuly 02, 2020 9\nއިންތިހާބު ފަސްކޮށްދޭން ކޮމިޓީން މިނިސްޓްރީގައި އެދިއްޖެ\nސްޕޯޓްސް މިނިސްޓްރީން އެފްއޭއެމަށް ފިޔަވަޅު އަޅައިދޭން އެދި ރައްޔިތުންގެ މަޖިލީހުގެ މެދުހެންވޭރު ދާއިރާގެ މެމްބަރު އަލީ އާޒިމް މަޖިލީހަށް ހުށަހެޅުއްވި ގަރާރު އިޖްތިމާއީ ކޮމިޓީން...\nJuly 01, 2020 27\nސަސްޕެންޑްކޮށްފާނެ ކަމުގެ އިންޒާރު ފީފާ އިން ދީފި\nއެފްއޭއެމް-މިނިސްޓްރީ މައްސަލަ އިޖްތިމާއީ ކޮމިޓީއަށް\nސްޕޯޓްސް މިނިސްޓްރީން، އެފްއޭއެމްއާ ދެތެރޭ ފިޔަވަޅު އަޅާފައިނުވާތީ ރައްޔިތުންގެ މަޖިލީހުގެ މެދުހެންވޭރު ދާއިރާގެ މެމްބަރު އަދި އެފްއޭއެމްގެ ކުރީގެ ރައީސް އަލީ އާޒިމް މަޖިލީހަށް މިއަދު ހުށަހެޅުއްވި ގަރާރު ބަލައިގަނެ، އިތުރަށް ދިރާސާކުރުމަށް މަޖިލީހުގެ އިޖްތިމާއީ ކޮމިޓީ އަށް ފޮނުވައިފި އެވެ.\nJune 30, 2020 9\n"ނުފޫޒެއް ނުފޯރުވަން، މައްސަލައަކީ ގާނޫނު ނުހިނގުން"\nއެފްއޭއެމަށް ތިން ވަނަ ފަރާތެއްގެ ނުފޫޒު ވަދެއްޖެ ނަމަ ފީފާ އިން ފިޔަވަޅު އެޅުމުގެ ފުރުސަތު އެބައޮތް ކަމަށް ގަބޫލުކުރާ ކަމަށާއި، އޭނާގެ ބޭނުމަކީ ނުފޫޒު ފޯރުވުން ނޫން ކަމަށާއި...\nއެފްއޭއެމަށް ފިޔަވަޅު އަޅަން އާޒިމް މަޖިލީހަށް ގަރާރެއް ހުށަހަޅައިފި!\nރާއްޖޭގެ ކުޅިވަރު ގާނޫނާ އެއްގޮތަށް ސްޕޯޓްސް މިނިސްޓްރީން، އެފްއޭއެމްއާ ދޭތެރޭ ފިޔަވަޅު އަޅާފައިނުވާތީވެ، އެ އެސޯސިއޭޝަނާ ދޭތެރޭ ގާނޫނުގައިވާ ގޮތުން ފިޔަވަޅު އަޅައިދިނުމަށް އެދި،...\nސުޕްރީމްކޯޓުގެ ލަފައާ އެއްގޮތަށް އިސްލާހު ހުށަހަޅައިފި\nމާސްކު އަޅައިގެން ވާހަކަދެއްކުން ބޮޑު މައްސަލައަކަށް\nކޮވިޑް-19އާ ގުޅިގެން ޗެމްބަރުގައި ޖަލްސާތައް ބޭއްވުން މެދުކަނޑާލުމަށް ފަހު މިއަދު ބޭއްވި ޖަލްސާގައި މެމްބަރުން މާސްކް އަޅުއްވައިގެން ތިއްބަވަން ޖެހުމުން ކުރިމަތިވި ދަތިތަކަށް "ޓެކްނިކެއް" ހޯއްދަވައިދެއްވާނެ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nMarch 16, 2020 24\nމެމްބަރުންގެ މުސާރަ އުނިކުރަން ހުށަހަޅަނީ\nރާއްޖެ އިން ވެސް ކޮރޯނާވައިރަސް ޖެހިފައިވާ 13 މީހަކު ފެނި، އިގްތިސޯދަށް ބޮޑު ގެއްލުމަކާ ކުރިމަތިލާން ޖެހިފައިވާ މި ދަނޑިވަޅުގައި ރައްޔިތުންގެ މަޖިލީހުގެ މެމްބަރުންގެ މުސާރައިގެ 20...\nMarch 16, 2020 14\nކޮވިޑް-19: އެމްޑީޕީން ވޮލަންޓިއަރުންގެ ލިސްޓެއް ދީފި\nކޮވިޑް-19 ފެތުރޭތީ ރާއްޖޭގައި އިއުލާނުކޮށްފައިވާ ސިއްހީ ކުއްލި ނުރައްކަލުގެ ހާލަތާ ގުޅިގެން ސިއްހީ ހުރިހާ މަސައްކަތްތެރިންގެ އެހީތެރިކަަމަށް ސަރުކާރުން ގޮވާލާފައި ވާތީ އެމްޑީޕީން...\nރައްޔިތުންގެ މަޖިލީހުގެ ތަޅުމުގައި މެމްބަރުން ދައްކަވާ ވާހަކަތަކުގެ ތަހުގީގު އަވަސްކޮށް، ކުރީގެ ސަރުކާރުގައި މިނިސްޓަރުންނާ ހިސާބުން ފެށިގެން ތަރުތީބުވެ ހިންގާފައިވާ ވައްކަމުގެ މައްސަލަތައް ނުބަލައި ލަސްކުރަމުންދާ ކަމަށް ވިދާޅުވެ އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަލީ އާޒިމްގެ ފާޑުވިދާޅުން، އެންޓި ކޮރަޕްޝަން ކޮމިޝަން...\nއާޒިމްގެ ނުރުހުން ބައްސާމަށް\nއެފްއޭއެމްގެ މިހާރުގެ ރައީސް ބައްސާމް އަދީލް ޖަލީލާ މެދު އެ އެސޯސިއޭޝަނުގެ ކުރީގެ ރައީސް އަލީ އާޒިމް ވަރަށް ބޮޑަށް ނުރުހުން ފާޅުކުރައްވައިފި އެވެ.\nރާއްޖެ-ޗައިނާގެ އެއްބަސްވުން ރިވިއު ކުރަން އެދިއްޖެ\nކުރީގެ ރައީސް އަބްދުﷲ ޔާމީންގެ ސަރުކާރުން ޗައިނާއާ އެކު ހެދި މިނިވަން ވިޔަފާރީގެ އެއްބަސްވުން ނުވަތަ ފްރީ ޓްރޭޑް އެގްރީމަންޓް (އެފްޓީއޭ) މުރާޖައާ ކުރުމަށްޓަކައި ރައްޔިތުންގެ މަޖިލިހަށް ހުށަހެޅުއްވުމަށް އެމްޑީޕީގެ ޕާލަމެންޓްރީ ގްރޫޕްގެ ލީޑަރު، އަލީ އާޒިމް ސަރުކާރަށް މިއަދު ގޮވާލައްވައިފި އެވެ.\nDecember 11, 2019 84\nއިންޑިއާގެ މިނިވަންކަމުގެ ބާނީ މަހާތުމާ ގާންދީގެ މަގްބަރާގައި ރައްޔިތުންގެ މަޖިލިހުގެ ރައީސް މުހައްމަދު ނަޝީދު، ދުއާގައި އަތް ނަގާ ގޮތަށް، ދެ އަތްޕުޅު އުފުއްލަވައިގެން ހުންނެވި ފޮޓޯއާ ހެދި ކުރީގެ ނައިބު ރައީސް ޑރ. މުހައްމަދު ޖަމީލާއި އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަލީ އާޒިމްއާ ދެމެދު ހޫނު ޒުވާބެއް އުފެދިއްޖެ އެވެ.\nޓެކްސް ދައްކަނީ ބަދަލަށް ފައިސާ ދޭކަށް ނޫން:އާޒިމް\nދައުލަތަށް ލިބޭ އާމްދަނީގެ ބޮޑު ބައެއް ބިނާވެފައި އޮތީ ރައްޔިތުންގެ އަތުން ނަގާ ޓެކުހަށް ކަމަށާއި ޓެކްސް ރައްޔިތުން ދައްކަނީ އެކިއެކި ފަރާތްތަކަށް ބަދަލުގެ ގޮތުގައި ފައިސާ ދޭން ބޭނުންވެގެން ނޫން ކަމަށް ރައްޔިތުންގެ މަޖިލިހުގެ މެޖޯރިޓީ ލީޑަރު އަލީ އާޒިމް މިއަދު ވިދާޅުވެއްޖެ އެވެ.\nNovember 07, 2019 57\nމަޖިލިސް ކްލާސްރޫމަކަށް! އެއީ ބޮޑު މަައްސަލައެއްތަ؟\nމިދިއަ ދެތިން ދުވަހު ރައްޔިތުންގެ މަޖިލިހުން ފެނުނު މަންޒަރުތައް ބައެއް މީހުންނަށް މަޖާވިޔަސް، އަނެއް ބަޔަކު ދުށީ އެއީ ދައުލަތުގެ އެފަދަ މުއައްސަސާއެއްގެ މެމްބަރުން އުޅެން ޖެހޭ ގޮތް ނޫން ކަމަށެވެ. މީގެ އެތައް އަހަރެއް ކުރިން ރާއްޖޭގެ ސްކޫލްތަކުގައި ދަރިވަރުންނަށް ދޭ ބައެއް އަދަބުތައް ވެސް، ބައެއް މެމްބަރުންނަށް އަމާޒުވި އެވެ....\nOctober 30, 2019 52\nމަހާޒާއި ދިޔާނާއާ މެދު ގޮތެއް ނިންމުން ކޮން އިރަކުން؟\nސުޕްރީމް ކޯޓުގެ ފަނޑިޔާރު ކަމަށް މަހާޒް އަލީ ޒާހިރު ނުވަތަ ފާތުމަތު ދިޔާނާ ސައީދު އައްޔަން ކުރުމުގެ މައްސަލަ ރައްޔިތުންގެ މަޖިލިހުގައި ގޮތެއް ނުނިމި އޮންނަތާ ހަފްތާއެއް ވީ އެވެ. އެކަމުގައި ގިނަ ބަޔަކު ކުރަމުން އަންނަ އެއް ސުވާލަކީ ގޮތެއް ނުނިންމާ ލަސްކުރަނީ ކީއްވެތޯ އެވެ؟\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަންސް (އެމްއެމްޕީއާރުސީ) ގެ ތިން ބިލިއަން ރުފިޔާގެ ބޮޑު ޚިޔާނާތުގައި ބައިވެރިވި ކަމަށް ބުނާ ވަޒީރުން މަގާމުން ދުރަށް ދާން ޖެހޭ ކަމަށް ރައްޔިތުންގެ މަޖިލިހުގެ މެޖޯރިޓީ ލީޑަރު، މެދުހެންވޭރު ދާއިރާގެ މެމްބަރު އަލީ އާޒިމް މިއަދު ވިދާޅުވެއްޖެ އެވެ.\nމާލޭގެ ރައްޔިތުންނަށް ގެދޮރު ދޫކުރަންވީ މާލެ ސިޓީ ކައުންސިލުން ކަމަށް އެމްޑީޕީގެ ޕާލަމެންޓްރީ ގްރޫޕްގެ ލީޑަރު، މެދުހެންވޭރު ދާއިރާގެ މެމްބަރު އަލީ އާޒިމް މިއަދު ވިދާޅުވެއްޖެ އެވެ.\nމަޖިލީހުން ބިރުދައްކަން އުޅޭނެ ކަމެއް ނެތް: ޝަހީމް\nރައްޔިތުންގެ މަޖިލީހުން މީހުންނަށް ބިރު ދައްކަން އުޅޭނެ ކަމެއް ނެތް ކަމަށް ވިދާޅުވެ ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ހިތްހަމަނުޖެހުން...\nދާޚިލީ ކަންކަމަށް ފާޑުވިދާޅުވާތީ ޝަހީމްގެ މައްސަލައެއް\nއޮގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ) ގެ ސެކްރެޓަރީ ޖެނެރަލްގެ އެޑްވައިޒަރު ޑރ. މުހައްމަދު ޝަހީމް އަލީ ސައީދު، ރާއްޖޭގެ ދާހިލީ ކަންކަމަށް ފާޑުވިދާޅުވަމުން ގެންދަވަނީ...\nOctober 09, 2019 37\nއެމްޑީއެންއާ ގުޅޭ ދެ ވަނަ ކުއްލި މައްސަލަ ބަލައިނުގަތް\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓްގައި އިސްލާމް ދީނާ ހިލާފު ވާހަކަތަކެއް ހިމަނާފައިވާތީ އެ ޖަމިއްޔާގައި މެމްބަރުންގެ ގޮތުގައި ސަރުކާރުގެ އެކި މަގާމުތަކުގައި ތިއްބެވި ބޭފުޅުން ވަކިކުރަން ގޮވާލައި ރައްޔިތުންގެ މަޖިލިހަށް ހުށަހެޅި ކުއްލި މައްސަލަ ބަލައިނުގަނެ ބޭރުކޮށްލައިފި އެވެ.\nޓެރަރިޒަމް ބިލާ މެދު އެމްޑީޕީ މެމްބަރުންގެ ވެސް ސުވާލު\nޓެރަރިޒަމް މަނާކުރުމުގެ ގާނޫނަށް އިސްލާހު ގެނައުމުގެ ބިލުގައި އަސާސީ ބައެއް ހައްގުތައް ހަނިވާތީ އެކަމާ ގުޅޭ ގޮތުން ސަރުކާރާ އެކު މަޝްވަރާ ކުރަން އެދިފައިވާނެ ކަމަށް މަޖިލިހުގެ މެޖޯރިޓީ ލީޑަރު އެމްޑީޕީގެ އަލީ އާޒިމް މިއަދު ވިދާޅުވެއްޖެ އެވެ.\nކުރީގެ އިމިގްރޭޝަން ކޮންޓްރޯލަރު ހަސަން އަލީ، ހައި ކޯޓުގެ ފަނޑިޔާރުގެ މަގާމުގައި ހުންނެވުމަކީ ދެރަވެ، ލަދުގަންނަން ޖެހޭ ކަމެއް ކަމަށް ރައްޔިތުންގެ މަޖިލިހުގެ މެޖޯރިޓީ ލީޑަރު އަދި އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަލީ އާޒިމް މިއަދު ވިދާޅުވެއްޖެ އެވެ.


Nora Fatehi lava kiyuntheri akah | Mihaaru\nނޯރާ: އޭނާ ކިޔާފައިވާ ލަވަ ވަރަށް އަވަހަށް ނެރޭނެ.\nނޯރާ ފަތެހީ ލަވަކިޔުންތެރިއަކަށް\n02 އޮކްޓޯބަރ 2018 - 07:37\nބޮލީވުޑްގައި މިހާރު ފިޔަޖަހަން ފަށާފައިވާ ބަތަލާ ނޯރާ ފަތެހީގެ އޭނާގެ ލަވަ ކިޔުމުގެ ހުނަރު ވެސް ފޭނުންނަށް ދައްކައިލަން ތައްޔާރުވެއްޖެ އެވެ.\nޓީ ސީރީޒުން ވީޑިއޯ ލަވައެއްގެ ގޮތުގައި ގެނެސްދޭން ނިންމާފައިވާ ލަވައާ ބެހޭ މާ ބޮޑު ތަފުސީލެއް އަދި ހާމަ ނުކުރިޔަސް، މި ލަވަ ވެގެން ދާނީ ނޯރާ އަށް ކޯ-ޕްރޮޑިއުސަރެއްގެ ކްރެޑިޓް ވެސް ލިބޭ އަދި އޭނާ އަމިއްލަ އަށް ލިޔެ، އަމިއްލަ އަޑުން ކިޔާފައިވާ ލަވައަކަށެވެ.\nކެނެޑާގެ ރަށްވެހިކަން އޮންނަ މޮރޮކޯ އަށް އުފަން ނޯރާ ބުނި ގޮތުގައި އޭނާގެ އަމާޒަކީ ހުނަރު ދައްކާލައި، އިންޑިއާ އާއި މޮރޮކޯ ގުޅުވައިލަދިނުން ކަމަށެވެ. އަދި ބޮލީވުޑްގައި އޭނާ ކުރާ މަސައްކަތުން އެ އަމާޒަށް ވާސިލު ވެވޭނެ ކަމަށް ބުންޏެވެ.\nA post shared by Nora Fatehi (@norafatehi) on Sep 16, 2018 at 7:42am PDT\nނޯރާ މޮރޮކޯގެ ލަވަކިޔުންތެރިންތަކަކާ އެކު.\n"އަބަދު ވެސް އަހަރެން އެންމެ ބޭނުންވި ކަމަކީ ސަގާފަތާއި ހުނަރުގެ ތެރެއިން ދެ ގައުމު ގުޅުވައިލަދިނުން،" ބެލީ ޑާންސަރެއްގެ ގޮތުގައި ބޮލީވުޑްގައި މިހާރު ނަން ހިނގާ ނޯރާ ބުންޏެވެ. "އަހަރެން ވަރަށް ބޮޑަށް އުންމީދު ކުރަން ޕޮޕް ލަވަކިޔުންތެރިއެއްގެ ގޮތުގައި ފޭނުންނަށް ގެނެސްދޭ ފުރަތަމަ ލަވަ ވަރަށް ކަމުދާނެ ކަމަށް. ލަވަވެގެން ދާނީ މޮރޮކޯ އާއި އިންޑިއާގެ ރަހަތައް އެކުލެވޭ ލަވައަކަށް."\nނޯރާ ވަނީ އޭނާގެ އަޑުން ކިޔާފައިވާ ލަވައެއް ގެނެސް ދޭން ޓީ ސީރީޒްގެ ވެރިޔާ ބުޝަން ކުމާރު ފުރުސަތު ފަހިކޮށް ދިިން ކަމަށްޓަކައި ޝުކުރު ވެސް އަދާކޮށްފަ އެވެ.\n"ދިލްބަރު" ލަވައިގެ ވީޑިއޯ.\nސަލްމާން ހާންގެ ފިލްމު "ބާރަތު" ގައި ވެސް މިހާރު މަސައްކަތް ކުރަމުން އަންނަ ހުނަރުވެރި ބަތަލާ އެންމެ ބޮޑަށް ވިދައިލީ ދާދި ފަހުން ރިލީޒް ކުރި ޖޯން އަބްރަހަމްގެ "ސަތިޔަމޭވް ޖަޔަތޭ" ގައި ހިމެނޭ އައިޓަމް ލަވަ "ދިލްބަރު" ގައި ދައްކުވައި ދިން ޖާދުވި، ފަރި ނެށުންތަކާ އެކުގަ އެވެ.\nއޭގެ ފަހުން ބޮކްސް އޮފީހުގައި 100 ކްރޯޑް ރުޕީސް އަށް ވުރެ ބޮޑު އާމްދަނީއެއް ހޯދި ފިލްމު "ސްޓްރީ" ގައި "ކަމަރިޔާ" ކިޔާ ނޯރާގެ އައިޓަމް ލަވައެއް ހިމަނާފައިވެ އެވެ.\nއޭނާ ބޮލީވުޑަށް ތައާރަފުވީ 2014 ގައި ރިލީޒް ކުރި "ރޯރް: ދަ ޓައިގާޒް އޮފް ދަ ސެންޑަބެންސް" އިންނެވެ.\nއިތުރު ލިޔުންތައް ބޮލީވުޑް އިންޑިއާ ކެނެޑާ މޮރޮކޯ\n"ދިލްބަރު" އިން ކެރިއާ ބަދަލުކޮށްލި: ނޯރާ


Raees offeehuge communication office hingun Ibrahim Hoodh aai havaalu kuravvaifi - vNews.mv\nރައީސް އޮފީހުގެ ކޮމިއުނިކޭޝަން އޮފީސް ހިންގުން އިބްރާހިމް ހޫދާއި ހަވާލުކުރައްވައިފި\nސައިފް އަޒްހަރު 25 January 2021, 16:52\nރައީސުލްޖުމްހޫރިއްޔާ އިބްރާހީމް މުޙައްމަދު ސާލިހް، ރައީސުލްޖުމްހޫރިއްޔާގެ އޮފީހުގެ ކޮމިއުނިކޭޝަންސް އޮފީސް ހިންގެވުމުގެ ޒިންމާތައް އެ އޮފީހުގެ ޗީފް ކޮމިއުނިކޭޝަންސް ސްޓްރެޓަޖިސްޓް އިބްރާހީމް ހޫދާ މިއަދު ހަވާލުކުރައްވައިފިއެވެ.\nމި ބަދަލާއި ގުޅިގެން، ކޮމިއުނިކޭޝަންސް އޮފީހުގެ އެންމެހައި މަސައްކަތްތައް ބަލަހައްޓަވައި، ވިލަރެސްކުރައްވާނީ އިބްރާހީމް ހޫދުގެ ބެއްލެވުމުގެ ދަށުންކަމަށް ރައީސް އޮފީހުން ބުނެފައި ވެއެވެ.\nރައީސުލްޖުމްހޫރިއްޔާ މި ބަދަލު ގެންނަވާފައިވަނީ، ރައީސުލްޖުމްހޫރިއްޔާގެ އޮފީހުގެ ސެކްރެޓަރީ، ކޮމިއުނިކޭޝަންސްގެ މަގާމު ފުރުއްވަމުން ގެންދެވި ހަސަން އިސްމާއީލް، އެ މަގާމުން އިސްތިޢުފާ ދެއްވުމާ ގުޅިގެންނެވެ. ހަސަން އިސްމާއީލް އެ މަގާމުން އިސްތިއުފާ ދެއްވާފައި ވަނީ 2021 ޖަނަވަރީ 24 ވަނަ ދުވަހުއެވެ.\nރައީސުލްޖުމްހޫރިއްޔާގެ އޮފީހުގެ ކޮމިއުނިކޭޝަންސް އޮފީސް ހިންގެވުމުގެ ޒިންމާތައް އިބްރާހިމް ހޫދުއާ ހަވާލު ކުރެއްވިއިރު، ރައީސުލްޖުމްހޫރިއްޔާގެ އޮފީހުގެ ސްޕޯކްސްޕަރސަންގެ ދައުރު ކުރިން ފުރުއްވަމުން ގެންދެވީވެސް ހޫދެވެ.\nނަމަވެސް، ރައީސުލްޖުމްހޫރިއްޔާގެ އޮފީހުގެ ސްޕޯކްސްޕަރސަންގެ މަގާމު އުފައްދަވައި އެ މަގާމަށް މުހައްމަދު މަބްރޫކް އަޒީޒު، މި ޖެނުއަރީމަހުގެ 1 ވަނަ ދުވަހުން ފެށިގެން އައްޔަން ކުރައްވާފައިވާކަން ޖެނުއަރީމަހުގެ 8 ވަނަ ދުވަހު ރައީސް އޮފީހުން ހާމަކޮށްފައެވެ.\nރާއްޖެ ރައީސް އިބްރާހިމް މުހައްމަދު ސޯލިހު ރައީސް އޮފީސް


SunOnline: Zainab ge gaathilakee ehaa nulafaa meeheh kamah kurin hiyeh nukuran: Avatterin\nޒައިނަބުގެ ގާތިލަކީ އެހާ ނުލަފާ މީހެއް ކަމަށް ކުރިން ހިޔެއް ނުކުރަން: އަވަށްޓެރިން\nމުހައްމަދު އައުޒަމް 27 Jan 2018, 10:11\nޒައިނަބު ގެއްލުނު ދުވަހު ފިރިހެނެއްގެ އަތުގައި ހިފައިގެންދާ މަންޒަރު ސީސީޓީވީ ފުޓެޖުން ވަނީ ފެނިފައި --\nމި މަހުގެ ނުވަ ވަނަ ދުވަހު ޕާކިސްތާނުގެ ކަސޫރުގައި ރޭޕްކޮށް މަރާލާފައި އޮއްވާ ފެނުނު ޒައިނަބު އަންސާރީގެ ގާތިލު އިމްރާން އަލީއަކީ އެހާ ނުލަފާ އަނިޔާވެރި ރަހުމްކުޑަ މީހެއް ކަމަށް ކުރިން އެއްގޮތަކަށްވެސް ހީނުކުރާ ކަމަށް އިމްރާންގެ އަވަށްޓެރިން ބުނެފިއެވެ.\nއިމްރާންގެ އަވަށްޓެރިން ބުނީ ކުރިން ވެސް އޭނާއަކީ ފާޑަކަށް އުޅޭ މީހެއް ކަމަށާއި އަދި އޭނާ ކުޑަކުދިންނާ ވަރަށް ދޯޅުވެގެން އުޅޭތީ ނުބައެއް އުޅޭހެން ހީވާ ކަމަށެވެ. ނަމަވެސް އޭނާ އަކީ ކުޑަކުދިން ރޭޕްކޮށް އެހާ އަނިޔާވެރި "ސީރިއަލް ކިލާ" އެއް ކަމަށް ދުވަހަކުވެސް ހީނުކުރާ ކަމަށް އަވަށްޓެރިން ބުންޏެވެ.\n"ކުރިންވެސް އޭނާ އަކީ ވަރަށް ރުޅި އަންނަ ފާޑަކަށް އުޅޭ މީހެއް. އޭނާ އުޅޭނެ ކުޑަކުދިންނަަށް ޓޮފީއާ އެހެނިހެން ކާތަކެތި ދީގެން ހައްލާލައިގެން. ނަމަވެސް އޭނާ އަކީ އެފަދަ ބޮޑު މުޖުރިމެއް ކަމަށް އަހަރުމެން އެެއްގޮތަކަށްވެސް ހިއެއް ނުކުރަން،" އަވަށްޓެރިޔަކު ކިޔައިދިނެވެ.\nއިމްރާން ވަނީ ކުޑަކުޑަ ޒައިނަބު ގުރުއާން ކްލާހުން ގެއަށް ދަނިކޮށް ހައްލާލައިގެން އެހެން ތަނަކަށް ގެންދިޔުމަށްފަހު ރޭޕްކޮށް އަނިޔާވެރިގޮތަކަށް މަރާލައި ކުނިގޮނޑަކަށް އެއްލައިލައިފައެވެ.\nޒައިނަބްގެ މަރުގެ މައްސަލައިގައި އިމްރާން ފުރަތަަމަ ހައްޔަރުކުރުމަށްފަހު ދޫކޮށްލިވެ. ނަމަވެސް އިމްރާންގެ ގައިން ނެގި ޑީއެންއޭ ޒައިނަބުގެ މަރުގެ ތަހުގީގަށް ލިބިފައިވާ ޑީއެންއޭއާ ދިމާވުމުން ޕާކިސްތާނުގެ ފުލުުހުން ވަނީ އަލުން އޭނާ ހައްޔަރުކޮށްފައެވެ.\nފުލުހުންގެ ތަހުގީގުތަކުގައި އިމްރާން ވަނީ ޒައިނަބްގެ އިތުރުން އެހެން އަންހެން ކުދިންވެސް ރޭޕްކޮށް މަރާލި ކަމަށް އިއުތިރާފްވެފައެވެ.\nއިމްރާން ވަނީ ޒައިނަބްގެ މަރަށް ފަހު ތުނބުޅިވެސް ބާލައިފައެވެ. އަދި ޒައިނަބްގެ ޖަނާޒާގައި ބައިވެރިވިކަންވެސް ފަހުން ވަނީ އެނގިފައެވެ.\nޕާކިސްތާން އެއާލައިންސްއިން އެމެރިކާއަށް ދިޔުން މަނާކޮށްފި


Miskiythakah Dhin Hamalaa: Furaana Ah Faruvaaleh Nethi Badi Jahan Huri Meehaa Athun Badi Athuli - Vaguthu\nމިސްކިތްތަކަށް ދިން ހަމަލާ: ފުރާނައަށް ފަރުވާއެއް ނެތި ބަޑި ޖަހަން ހުރި މީހާ އަތުން ބަޑި އަތުލި\nނިއުޒިލޭންޑްގެ ކްރިސްޗާޗް ސަރަހައްދުގެ ދެ މިސްކިތަކަށް މިއަދު ދިން ހަމަލާ ދިފާޢު ކުރުމަށް މީހަކު މަސައްކަތް ކުރި ކަމަށާއި މިގޮތުން ބަޑި ޖަހަން ހުރި މީހާގެ އަތުން ބަޑި އަތުލި ކަމަށް އެ މިސްކިތުގައި ހުރި މީހަކު މީޑިޔާތަކަށް މަޢުލޫމާތު ދީފިއެވެ.\nމިއަދު ހަމަލާދިން މިސްކިތުގެ ތެރެއިން އަލް ނޫރް މިސްކިތުގައި ހުރި މީހަކު ބުނެފައިވަނީ، ބަޑިން ހަމަލާދެމުން ދިޔަ ވަގުތު، މިސްކިތް ސާފުކޮށް، ބަލަހައްޓާ މީހާ ގޮސް ބަޑި ޖަހަން ހުރި މީހާ އާ ދިމާކޮށް ބަޑި އަތުލި ކަމަށެވެ. ނަމަވެސް މިމީހާއަށް ބަޑި ޖަހަން ނޭނގުނު ކަމަށާއި މިހެން، އަލުން ބަޑި އަތުލާ މިމީހާއަށް ހަމަލާދީފައިވާ ކަމަށްވެސް ބުނެފައިވެއެވެ.\nމިގޮތަށް ބަޑިން ހަމަލާ ދެމުން ދިޔަ މީހަކާ ދެކޮޅަށް ނިކުތުމުން، އެ ނިކުތް މީހާއަށް ގިނަ ބަޔަކުވަނީ ތަޢުރީފްކޮށްފައެވެ. މިހާދިސާގައި މިމީހާ ޝަހީދު ވިކަމެއް ނުވަތަ ނުވާ ކަމެއް އަދި ވަނީ އެނގޭ ގޮތް ނުވެފައެވެ.\nމިއަދު ދިން ނިރުބަވެރި ކަމުގެ މިހަމަލާގައި ޖުމްލަ، 49 މީހުން ވަނީ ޝަހީދުވެފައެވެ.\nމާޗް 15, 2019 23:44\nމިސަރުކާރަކަށް ނުކެރުނު މިކަން ކުވެރިކުރާކަށް ......\nމާޗް 16, 2019 03:34\nއެއްމެ ހަބަރެއް ކިޔާލިޔަކަސް ނޭގޭނެ ހުރިހާކަމެެއް. ވާނުވާ ބަލާފަ ކޮމެންޓް ކުރިނަމަ ރަނގަޅުވީސް. ޙަމަލާ އެއްމެ ފުރަތަމަ ކުއްވެރިކުރި އެއްގަޢުމަކީ މިކުޑަކުޑަ ދިވެހިރާއްޖެ\nމާޗް 16, 2019 08:29\nތީ ވަގުތު ނޫސް އެކަނި ބަލާތީ ވާގޮތެއް\nމާޗް 16, 2019 08:20\nކުވެރިކުރާކަށް .. ގޮސް ބަޑި ޖަހަންވަގުތު،ދެކޮޅަށްމީހުން ވަނީ މަސައްކަތް ކުރި ކަމަށާއި